Aconcagua - Ibilkari - Berria\nAconcagua / Unai Estala\n2015-02-11 / Unai Estala\nAmeriketako mendirik altuena da; baina ez da izango, seguruenik, elurtuena, ezta berdeena ere. Bere zoru idorrak, haize bortitzak eta garaiera amaigabeak gure helmuga urrun ikustarazten zigun.\nBaimen honekin mediku zerbitzua eta erreskatea barne sartzen dira, nolaz eta erreskatearen arrazoia neglijentzia bat ez izan.\nHegazkina denborakin hartu genuen. Faktore honen arabera garestiago edo merkeago hartzeko aukera izaten da. Gure hegaldiak Buenos Airesen egiten zuen eskala, Mendoza hirira iristeko. Hemendik, autobusak (Argentinoen hitzetan, "colectivos") daude Horcones edo Penitentesera iristeko. Hala eta guztiz ere, badaude Aconcaguara igotzeko agentzia komertzialak, beraien zerbitzuetako bat furgoneta bidez parkearen sarrerara joateko garraioa delarik. Gutxi gora-behera, 2 ordu eta 30 minutuko ibilbidea.\nErreferentzia bezala, guk oinarrizko kanpamentuko 6 gau eta 6 afari, mula zerbitzua eta parkerako garraioa kontratatu genituen. Argentinoen soldatak xumeagoak dira eta gehienak mulak kontratatzera limitatzen dira soilik. Eta nik uste, nahikoa izango litzatekeela, ondoren agentzia bertako karpa handiak erabiltzeko aukera baitago sukaldatzeko eta solasean aritzeko.\nNahiz eta planning bat eramaten saiatu etxetik, gauzak oso ezberdin ikusten dira bertatik. Gainera, hainbat faktore determinanteak izaten dira planning definitiboa egiterako momentuan: Aklimatazioa eta eguraldia, esate baterako.\nAbenduak 28: Oinarrizko kanpamentuan lo egin (4300m). Oraingoz dena ezin hobeto.\nAconcaguaren tontorrean onddo formako laino bat sortzen hasten da batzuetan. Eguraldi txarra dakarren seinale. Honen ondorio, egun batzuetako eguraldi txarra izan ohi da.\nHau izan da petatea betetzerako garaian izan dugun dilema nagusienetakoa. Orain, esperientziarekin, hauxe da nire gomendioa bide normaletik igo nahi bada mendia:\n- Zakua: Nire zakua Extrem -17koa zen.\n- Kaskoa: Beharrik ez.\n- Pioleta: Guk ez genuen igo. Elurra egiten badu, akaso, erabilgarria.\n- Soka: Ez.\n- Arnesa: Ez.\n- Kranpoiak: Bai.\n- Eskularruak: Finak, lodiak eta manoplak. Deskartatzen hasita, lodirik ez.\n- Botak: Nire botak Sportiva Evo sinpleak dira. Eta ez nion bota estalgarririk jarri. Hotz pixkat pasa nuen, baino guztiz jasangarria.\n- Galtzerdiak: Lorpen lodiak tontor egunerako.\n- Denda: Guk bi eraman genituen, baino batekin nahikoa eta soberan.\n- Bastoiak: Bai.\n- Plumasa: Fina eta lodia. Biak eskertu nituen.\n- Galtzak: Tontor egunerako, maiak, galtzak eta Ternuako Ascent GTX Pro galtzak. Hotzik ez nuen pasa, ez.\n- Gorputza: Tontor egunean plumas lodirik ez nuen jantzi, baina Ternuako Ascent GTX Pro jaka nuen, plumas finaren gainetik.\n- Gorroa: Bai. Eta txapela eguzkiaren aurka.\n- Betaurrekoak: Eguzkitakoak eta haizetearen aurkakoak, baina azken hauek ez nituen erabili.\n- Kremak: Bai krema eta baita kakaoa ere.


SAGARDOTEGIAK OIHARTE SAGARDOTEGIA Irukarate-gain auzoa - Zerain / T. 943 501 013 – 686 299 158 / www.oiharte.com\nSagardotegia -----Txuletoia – Idiazabal gazta irasagarrarekin eta intxaurrekin -----Oihartek sagardo arrunta eta ekologikoa egiten ditu. Sagardotegi tradizionala da eta nekazaritzaturismoa ere badu. Beraz, afaldu ondoren lotan bertan geratzeko aukera dago. ------\nSagardotegiko menua: 30 € / Haurrentzako menua: 12 € Ordutegia: urtarrilaren 2. astetik apirilaren amaierara arte, bazkariak larunbat eta igandeetan eta afariak asteartetik larunbatera / maiatzetik urriko bigarren astera arte bazkariak larunbat eta igandeetan eta afariak ostiral eta larunbatetan\nSagardotegia -----Bakailao-tortilla – Bakailao frijitua piperrekin– Txuleta parrilan – Gazta, irasagarra eta intxaurrak -----Otatza Goierriko sagardotegirik zaharrenetakoa da. Segura eta Zerain arteko ingurune natural ederrean dago. Etxeko sagardo naturala egiten du, ahal den heinean Gipuzkoako sagarra erabiliz. -----Sagardotegiko menua: 26-30 € / Haurrentzako menua: 10 € Ordutegia: 19:30-22:00 / larunbat eta igandeetan 13:00-15:30 / Itxita: igande gauetan eta astelehen eta astearteetan egun osoz\nNON EROSI GOURMET DENDAK ZERAINGO HERRIKO DENDA Herriko Plaza, s/n - Zerain / T. 943 801 505 / www.aldabe.com\nTurismo-bulegoa eta inguruko produktuen eta artisautza-produktuen salmenta -----Gazta, sagardoa, intxaurrak, babarrunak – Jakiak oro har -----Jakien eta oroigarrien denda izatez gain, Zeraingo Herriko Dendak ibilaldiak eta esperientziak antolatzen ditu herrian; adibidez, Larraondoko zerrategirako eta Haizpeako meategietarako bisitak. -----Ordutegia: astelehenetik ostiralera 10:30-13:30 eta 15:30-18:30 / larunbat eta jaiegunetan 11:30-14:00 eta 15:30-18:30\nZER IKUSI GAZTANDEGIAK BASAZABAL Barbari auzoa, 63 - Zerain / T. 943 801 505 / www.goierriturismo.com/queseria-basazabal\nGaztandegia -----Idiazabal gazta -----Gaztandegi tradizional honetan, artzainak berak azalduko digu nola egiten den Idiazabal gazta; gaztandegi alboko abeletxeko aziendak ikusiko ditugu eta, nahi izanez gero, dendan eskualdeko produktu tipikoak erosteko aukera izango dugu. -----Ordutegia: asteartetik ostiralera 10:00-13:00 / asteko gainerako egunetan ordua eskatuta


Langile bat hil da dorre batetik erorita, 2021eko lehen istripu hilgarrian | Ekonomia | Berria\nLangile bat hil da dorre batetik erorita, 2021eko lehen istripu hilgarrian\nBilbon izan da ezbeharra, eta Iberdrolak azpikontratatutako enpresa bateko langilea da hildakoa. Iaz, 68 lagun hil ziren beharrean ari zirela\nIazko zerrenda beltza itxi eta egun gutxira ireki da 2021ekoa. Abenduaren 30an itxi zuen Iñigo Etxarri ertzainak 2020ko laneko heriotzen zerrenda, eta urtarrilak 12 egin dituenean zabaldu du 2021ekoa 35 urteko behargin batek. Ez dute haren izenik eman, baina jakinarazi dute hiru egun baizik ez zeramatzala Euskal Herrian.\nIstripua goizeko hamarrak aldera gertatu zen, Bilbon, Basurtutik Kaxtresanara doan bidean, Beyena lantegia zegoen inguruan. Osalanek eta Ertzaintzak azaldu dutenez, langile talde bat goi tentsioko argindar dorre batera ez igotzeko txapa batzuk jartzen ari zen. Argitu ez dituzten arrazoiak direla eta, langileetako bat dorretik erori zen, baina ez dorrearen oinarrira, baizik eta azpian zegoen lubeta batera. Erorikoa hiru metro eta erdikoa izan zen, eta lurra jotzean jaso zuen kolpeak hil zuen langilea.\nLangilea argiketaria zen, eta lau urte zeramatzan Sistem Melesur Energia konpainiarentzat lanean. Malagakoa da enpresa hori (Andaluzia, Espainia), eta Iberdrolak azpikontratatuta ari zen lanean, dorreetan mantentze lanak egiteko.\nSindikatuek deitoratu egin dute ezbeharra, eta hura salatuko dute gaur, Iberdrola dorrean eta Melesur enpresaren Bizkaiko egoitzan, Trapagaranen. Gainera, lankideek greba egingo dute.\nLABek eta UGTk eskatu dute istripua ikertzeko eta haren ardurak zehazteko. Bi sindikatuek nabarmendu dute azpikontratatutako enpresa bateko langile bati gertatu zaiola, eta horietan egoten dela lan prekaritaterik handiena.\nIaz, sindikatuen arabera, Euskal Herrian 68 langile hil ziren beharrean ari zirela, eta beste langile batek, Joaquin Beltranek, desagertuta jarraitzen du Zaldibarko zabortegiko hondakinetan. Horiei gehitu behar zaizkie, LABen zerrendaren arabera, Euskal Herritik kanpo lanean ari zirela hildako beste hiru.\nCCOOk, bere aldetik, jakinarazi du Gizarte Segurantzaren Bizkaiko zuzendaritzak lan istriputzat jo dituela Muskizko supermerkatu bateko langile batek antsietateagatik hartutako gaixo baimenak. Langileak harreman gatazkatsua zuen bere kontratatzailearekin, Urar Muskizekin.\n«Funtsetarako lehia proiektuena izatea espero dut, Europak esaten duen bezala»\nEspainiako Gobernuak Europako funtsen banaketaz argibide gehiago ematea nahiko luke Azpiazuk. 2021ak zerga erreformaz gogoeta egiteko urtea izan behar duela uste du.\nTarte mugatua Bidenentzat\nEkonomia suspertzeko eta desberdinkeria murrizteko berehalako eta egiturazko neurriak hartu beharko ditu AEBetako administrazio berriak. Bizkor ibili beharko du.\nMerkataritzan, atzera-bueltarik ez\nDonald Trumpek bere muga zergekin piztutako gerrak apaldu egingo dira, ziurrenez, Bidenen administrazioarekin, baina horrek ez du esan nahi harremanak aurreko egoerara itzuliko direnik.


Azterlan | IK4-AZTERLANek “121st AFS Metalcasting Congress 2017” ekitaldian parte hartu du (Milwaukee, AEB)\nIK4-AZTERLANek AFS Metalcasting Congress ekitaldian aurkeztutako lanean artean dago zentro teknologiko honetako ikertzaile den Pello Larrañagaren aurkezpena, “Re-assessment of nucleation models for Spheroidal Graphite through advanced SEM analysis” izenekoa. Lan honek aurreko edizioan (2016n) aurkeztutako lana osatzen du, hain zuzen, ekitaldi hartan aurkeztutako ikerlanik onenaren saria jaso duena. Sari emate ekitaldia “Division Recognition Luncheon” zeremonian burutu zen eta saria jaso zuten Larrañaga jaunak berak, IK4-AZTERLANeko Ikerketa Metalurgikoko I+G zuzendari Ramón Suárez-ek eta Ohio-ko Unibertsitateko kide Doru Stefanesku jaunak.\nBi lanok, iazkoak eta aurtengoak, grafitoaren nukleazioaren inguruko teoria desberdinen analisi kritikoa egiten dute, batak orri-egiturako galdaketaren alorrean (2016) eta bigarrenak galdaketa esferoidalaren alorrean (2017), beti ere, nukleorik aktiboenetan azpimarra jarrita.\nLan hauek Metalcasting Congress-en aurkezteak IK4-AZTERLANeko ikerlari taldeetako baten lanaren burutzea dakar. Talde honen parte dira baita Gorka Alonso eta Esther de la Fuente ikerlariak. Jasotako aitorpenak metalurgiaren eta fundizioaren alorrean Zentro Teknologiko liderren artean kokatzen du IK4-AZTERLAN eta etorkizuneko garapen aukera asko irekitzen dizkio.\nHorrekin batera, AFSren ekitaldia eszenatoki ezin hobea izan da gure Ikerketa Metalurgikoko Zentro honek aleazio arinen inguruan egindako garapenik berrienak aurkezteko. Zentzu honetan, Ana Fernandez IK4-AZTERLANeko ikerlariak “Effect of Wall Thickness and Manganese Additions on the Formation of Intermetallic Iron Phases in New Secondary Alloys Suitable for Vacuum Assisted HPDC” azterlana aurkeztu zuen, FP7-Soundcast proiektu europarraren baitan egin dena. Bertan, Mn edukia doituta fase eratzaileak moldatzea lortu da birziklatutako aluminioa erabilita Presio Altuko Aluminio Injekziozko (edo HPDC zein High Pressure Aluminium Die Casting) piezak fabrikatzeko. Aleazio honek abantaila esanguratsuak dauzka bai lehengaiaren (birziklatutako aluminioa) kostua gutxitzea dakarrelako bai injekziozko moldeen iraupena gehitzen duelako. Aleazioa industrializatzeko prest dago.\nIK4-AZTERLANeko ikerlari Pello Larrañagaren aurkezpena (Ferrous Materials)\nIK4-AZTERLANeko ikerlari Ana Fernándezen aurkezpena (Non Ferrous Materials)\nAFS Metalcasting Congress 2016 ekitaldiko ekarpen tekniko hoberenari saria. Ezkerretik eskuinera, Stefanescu, Suárez eta Larrañaga jaunak.\n(Division Recognition Luncheon, Milwakee, USA)


Ziriako Llodio - Wikipedia, entziklopedia askea.\nCiriaco (de) Llodio (y) Goicoechea\nLezama, ? (163/164 urte)\nZiriako Llodio Goikoetxea (XIX. mendearen erdialdea, Lezama - ????, ????; gaztelaniaz Ciriaco de Llodio) euskal abertzale eta jeltzale bat izan zen. Sabin Arana eta Luis Arana Goiriren adiskidea izan zen.\n1894ko uztailaren 15an Euzkeldun Batzokija elkarteko lehendakariorde hautatu zuten, Sabin Arana lehendakaria izan zelarik. (Gaztelaniaz)\nSabin Aranak burututako Bizkaia bere independentziaren alde liburuxkaren aurkezpenean egon zen pertsonetako bat ere izan zen. Bestalde, Sabin eta Luis Arana Goiri anaiekin batera lehenbiziko Bizkai Buru Batzarreko mahakidea ere izan zen. 1897an espainiar agintaritzak Euzkeldun Batzokija elkartea itxitzera behartuarazi zutenean, batzorde kitatzaileko kidetako bat ere izan zen.\n↑ Euskeldun Batzokiya. Auñamendi Entziklopedia. Euskomedia.org (Gaztelaniaz)\n↑ Luis Arana Goiriren idazkia. Memoriadigitalvasca.es. Sancho El Fuerte elkargoa.\nZiriako Llodioren irudia ikusgai. Auñamendi Entziklopedia. Euskomedia.org (Gaztelaniaz)\nOrriaren azken aldaketa: 15 urria 2019, 21:03.


Historiaurrea berdinzaleagoa zen - Uribe kosta - Hiruka.eus\nHistoriaurrea berdinzaleagoa zen\nIker Rincon Moreno 2018-10-19 17:19\nOlivia Rivero arkeologoa. © O. R.\nPaleolitoan ez zegoen lan-banaketa berezirik gizonen eta emakumeen artean. Azken horiek umeen zaintzaz arduratzen ziren arren, ehizan ere parte hartzen zuten, gizataldeko gizonakaz batera. Gainera, emakumea jainkosa balitz bezala hartzen zuten inoiz, ugalkortasunaren eredu.\nEmakumeek historiaurrean izan zuten garrantzia aztertuko dute zapatuan, urriaren 20an, Sopelako Kurtzio kultur etxean, Ondarearen Europako Jardunaldien barruan. Horretarako, Olivia Rivero arkeologoa eta Salamancako Unibertsitateko irakaslea gonbidatu dute, baita Iñaki Libano arkeologian aditua den barrikoztarra ere. Biek gogoratu dutenez, arkeologia-ikerketek aurkitutako horma-arteari eta artelan higigarriei esker ikus daiteke zer-zelako oihartzuna izan zuten emakumeek historiaurrean. Hala ere, deitoratu dutenez, XIX. eta XX. mendeko gizarteen genero-estereotipoek artelan horien ikerketak markatu zituzten nabarmen, «garaiotan emakumeek ez zutelako horiek ikertzeko aukerarik». Horren ondorioz, urte luzez pentsatu izan da historiaurreko gizarteak patriarkalak zirela, gizon ehiztariak talde horien agintariak zirelakoan. Gaur egun, ordea, egoera nabarmen aldatu da, eta adituek ondorioztatu dute bizirauteko beharrezkoak ziren jarduera denetan parte hartzen zutela gizonek eta emakumeek, salbuespen barik.\nHistoriaurrea milioika urtek osatzen dute; hori dela eta, ezin da modu orokorrean esan zein izan zen emakumearen papera denbora-tarte oso horretan. Horren ordez, zertzelada txikiak eman daitezkeela azaldu du Olivia Rivero arkeologoak, Paleolitotik hasita. Etimologikoki «Harri Aro Zaharra» esangura duen garai hori gizon-emakumeek bizi izan duten arorik luzeena da, gizakiak sortutako lehenengo kulturatik hasi (k.a 3 milioi urte) eta k.a 10.000 urte arte hartzen duena. Denbora luze horretan, gizaki mota ezberdinak sortu eta galdu egin dira munduan zehar, gaur egun ezaguna den Homo Sapiens gizakia gailendu zen arte. Paleolitoko gizataldeak nomadak ziren, eta ehizan zein bilketan oinarritzen zuten euren bizimodua. Riverok dioenez, talde horietan ez zegoen inolako banaketarik ezta bereizketarik ere, eta kide denek behar denak egin zezaketen bizirauteko.\nGarai luze horretako emakumeak elikagaien bilketara eta horien prestaketara lotuta egon dira historikoki, baita zaintza-lanetara ere. Izan ere, ugalketaren protagonistak dira emakumeak. Horrez gainera, emakumeak taldearen biziraupena bermatzeko oinarria ziren, baita zaintzarako, mantentzerako eta jakituriaren eta baloreen transmisiorako ere. Gizataldeak handitzea beharrezkoa zen horien biziraupenerako, eta emakumeak ziren hori bermatzeko ahalmena zutenak. Gainera, egindako azken ikerketek ondorioztatu dute taldeko gainontzeko kideagaz batera, bestelako lehengaiak lortzeko zereginetan parte hartzen zutela bere, hala nola ehizan eta arrantzan. Eginkizun horiek berebizikoak ziren bizirauteko; hori dela eta, normala zen gizatalde horietako kide denek zeregin horietan denetan parte hartzea. «Unean-unean lan egin eta bizi behar zuten. Horretarako, denen laguntza ezinbestekoa zen», azaldu du Iñaki Libano adituak. Riverok gogoratu duenez, oraindino oso gutxi jakin daiteke Paleolitoko garai horretaz, eta dakiten apurra artelanen irudikapenen eta hilobiratzeen interpretazioaren ondorioa izan da. Arkeologoak azaldu duenez, berbarako, aurkitutako emakumeen hezurrei esker jakin ahal izan dute historiaurreko emakumeek ahalmen fisikoa izugarria zela, «gaur egungo emakumeena baino askoz ere handiagoa; eliteko kirolariak baino indartsuagoak ziren». Riverok dioenez, hori normala da, garai hura glaziazioetan murgilduta zegoelako, tenperatura aldaketa izugarriakaz: «Klima oso gogorra zen, eta animalia handiakaz lehiatu behar ziren bizirik irauteko. Gainera, amatasuna garai horietan oso zaila izan behar zenez, uste dugu orduko emakumeek gaur egungoak baino ahalmen handiagokoak izan behar zutela».\nPaleolitoaren hasiera-hasieratik agertu izan da emakumearen irudia nongura, jainkosa baten eredu. «Aztarna gutxi dugu, baina esan genezake emakumea sakratua izango balitz bezala hartzen zutela», azaldu du Riverok. Irudiok jainkosaren kosmogonia irudikatzen zutela uste da; ugalkortasunaren eredu modura, emakumearen gorputza irudikatzen zuten, titiak, ipurmamiak eta alua guztiz nabarmenduta. Adituek nabarmendu dute irudiok ez dutela bururik ezta oinik ere, «gorputza bakarrik». Hori dela eta, ondorioztatu dute ez direla pertsona jakin baten isla, ez dutelako ezaugarri bereizgarririk, baizik eta ideia baten irudikapenak, venusarenak edo jainkosarenak, alegia: «Kosmogonia bat azaldu gura izan zuten irudi horiekaz, ideologia bat edo agian erlijio bat ere», Riveroren arabera. Paleolitoko venusetan ezagunena Willendorfekoa da, Josef Szombathy arkeologo austriarrak Danubioko ibaiertzean aurkitutakoa, 1908an. Adituek diotenez, hasiera batean venusen izaera eman zitzaien estatua txiki horiei, historiaurreko edertasunaren eredua irudikatzen zutelakoan. Gerora ideia hori baztertu egin da, baina oraindino dute izena.\nVenusen irudi eta eskulturez gainera, emakumeen eskuen inpresioak aurkitu dira hainbat kobazulotan. Arkeologoaren arabera, horrek esan gura du emakumeek ere parte hartzen zutela garai horretako artegintzan, eta ez soilik gizonek, orain dela gutxira arte uste zen bezala.\nEsan dugunez, Paleolitoan zehar, gizataldeko kide denek parte hartzen zuten bizirauteko beharrezkoak ziren jarduera denetan. Horrez gainera, emakumeak umeen zaintzaz arduratzen ziren, besteak beste. Neolitoan, aldiz, azken horien papera aldatu egin zen gizartean.\nRiverok aitortu duenez, zaila da jakitea noiz eman zen lanaren banaketa gizonen eta emakumeen artean. Hala ere, egindako ikerketen arabera uste da Neolitoan jazo zela, gizarteak sedentario bihurtzen hasi zirenean, hain zuzen ere. «Une horretan gizataldea hierarkizatzen hasi zen, baina ez bakarrik sexuaren arabera, baita klase sozialen eta lurraldearen arabera ere. Hala, hierarkizazio horrek lanaren banaketa eragin izan zuela uste da», arkeologoaren berbetan.\nNeolitoko artelanak, Paleolitoan ez bezala, eszenografikoagoak dira. Garai horretako irudiek egunerokotasuneko jarduerak aurkezten dituzte, hala nola emakumeak eztia batzen, emakumeak haurdun eta emakumeak umeak zaintzen. «Ez dira asko, baina daudenak zaintza-lanei lotutakoak dira», azaldu du Riverok. Izan ere, emakumeak Paleolitoko irudietan nagusi ziren arren, Neolitoan gizonek hartu zieten lekukoa. Hala, ohikoa da garai horretako artelanetan gizonen irudiak aurkitzea ehizan edo elkarregaz borrokan. «Garai horretako biolentziazko eszena asko dago, eta den-denetan gizonezkoak dira protagonista. Horrek erakuts dezake emakumeak bizipen horietatik alboratuta bizi zirela», argitu du adituak.\nHistoriaurreko gizon-emakumeak, Bizkaian\nEuskal Herrian gizakiaren berri ematen duten daturik zaharrenak Behe Paleolitokoak dira, orain dela 200.000 urtekoak, hain zuzen ere. Garai horretako hezurrik ez da topatu, baina bai harrian landutako tresnak eta lanabesak, Acheulear kulturari dagozkionak. Horien aztarnak aurkitu dituzte Getxoko Zientoetxe eta Leioako Kurkudi aztarnategietan, besteak beste, baina arrasto isolatuak dira. Ostera, gurean oso aberatsa da Erdi Paleolitoa, Neandertaleko gizakiaren garaia, alegia. Horien aztarna ugari dago inguruotan, haitzuloetan zein aire zabalean, Mousteriar kulturakoak. Hala ere, Goi Paleolitoko aztarnak dira nagusi Euskal Herrian, lehenengo gizaki modernoarenak, berbarako Aurignac eta Gravettiar kulturakoak.\nIñaki Libano aditu barrikoztarrak gogorarazi duenez, historiaurreko 65 aztarnategitik gora daude katalogatuta Uribe Kostan, eta horietan Behe Paleolitotik erromatarren garaira arteko aztarnak aurki daitezke. Denen artean, nabarmentzekoa da Barrikako Aranbaltzakoa. Bertan orain deela 120.000 urteko aztarnak aurkitu dituzte, Erdi Paleolitoko Mousteriar kulturakoak. Eskualdeko aztarnategi horietan askotariko lanabesak aurkitu dituzte, silexean landutakoak. Horren harira, Libanok uste du emakumeek ere parte hartu zutela horien lanketan: «Ezinezkoa da jakitea nork egin zuen lanabes bat edo bestea, baina garai horietan denek parte hartu behar zuten erreminta horien produkzioan. Momentuan landu behar zituzten eta denen laguntza ezinbestekoa zen».\nArteari dagokionez, aztarnarik ez dago Uribe Kostan, baina bai Bizkaian. Europa mendebaldeko arte-korrontea zegoen hemen, eta animalien irudiak ziren nagusi; hala ere, garai zehatzetan emakumeen irudikapenak nagusitzen ziren beste denen gainetik. «Goi Paleolitoko Gravettiar eta Magdaleniar kulturetan emakumezkoaren presentzia nabarmena da Europa osoan, baita Euskal Herrian ere. Horrek esan gura du une horietan emakumearen papera oso garrantzitsua izan zela gizarte horietan, gizataldeen gakoa ziren», azaldu du Olivia Riverok.\nBizkaian, emakumearen irudikapenik ikonografikoena eta esanguratsuena Arlanpeko Dama da. Lemoako Arlanpeko kobazuloan aurkitu zuten, 2011n, Joseba Rios Garaizar arkeologo algortarraren zuzendaritzapean. Emakume-itxurako grabatuak dira, harri handi batean egindakoak, orain dela 17.500 urte inguru, eta horietako bat osorik dago. Grabatu horiek oso eskematikoak dira, eta arrokaren alde bietan agertzen dira. Irudietako bitan lehen marrak bakarrik ikusten badira ere, beste bat oso-osorik dago. Enborra, besoak, hankak eta burua ditu, eta estiloak bat egiten du Europaren erdialdean eta Frantzian aurkitutako antzeko beste hainbat grabatugaz, eta horrek batasun kulturala adieraziko lukeela ondorioztatu dute irudi hori aurkitu zuten adituek.\nGrabatuen funtzioa edo esangura ez da argia. Arkeologoen arabera, ustez ehiza-lekua zen leku batean grabatutako arroka bat egotea ez da azaltzeko erraza, baina baliteke errituak egiteko gune bat sortu gura izateagaz lotuta egotea. Azalpen hori bera proposatu dute Kantauriko beste leku batzuetarako ere.\nPaleolito garaiko emakumearen irudiak eta artelanak


Etxeko eguzki-energiari buruzko 6 zalantza maiz | Consumer\nPartekatutako autokontsumo elektrikoak ateak ireki ditzake etxeetan eguzki-plakak orokortzeko\nEgilea: alex 2017-ko uztailak 20\nAuzitegi Konstituzionalak berriki emandako epai baten ondorioz, autokontsumo elektriko partekatuaren debekua ezabatu egin da, eta, ondorioz, eguzki-energia erkidego bereko bizilagunen artean partekatu ahal izango litzateke. Baina, une honetan, nola dago etxean energia sortzeko eguzki-plaka bat instalatzeko aukera lege- eta ekonomia-mailan? Hainbat adituren laguntzarekin, eguzki-autokontsumoari buruzko oinarrizko sei galdera erantzuten dira: eguzki-plaka bat jar dezaket etxean? Zenbat balio du? eta hornitu egin daiteke sare elektrikora konektatu gabe?\n1. Eguzki-plaka bat jar dezaket etxean?\nBai, baina kontuan izan behar da Espainiako autokontsumoa Sektore Elektrikoari buruzko abenduaren 26ko 24/2013 Legeak kontrolatzen duela, eta urriaren 9ko 900/2015 Errege Dekretuak, hornikuntza-modalitateen baldintza administratibo, tekniko eta ekonomikoak arautzen dituenak. Baldintzak desberdinak dira eguzki-instalazioa etxe isolatu batean edo sare elektrikora konektatuta badago.\n2. Partekatu dezaket elektrizitatea nire eguzki-plakatik nire bizilagunarekin?\n“Eguzki-energia fotovoltaikoari buruzko Espainiako legeria munduko erregresiorik erregresiboena da”, AIEren arabera\n900/2015 EDk debekatuta zuen autokontsumoa auzokideen komunitateetan edo autokontsumo partekatuan. Hala ere, Auzitegi Konstituzionalak berriki emandako epai batek baliogabetu egin du debeku hori, zenbait bezerok autokontsumoko instalazio elektriko bera ezin izan dezaten partekatu.\nEpaia Kataluniako Generalitateko baliabide baten ondorioa da, 2016ko otsailean eskumenak biltzeagatik, eta, teorian, autonomia erkidegoek eguzkiaren autokontsumoa arautzeko atea irekiko luke.\n3. Zenbat kostatu daiteke eguzki-plaka bat?\nTeknologia fotovoltaikoaren aurrerakuntza azkarrak duela hamarkada bat baino% 80 eta% 90 merkeagoa izatea ekarri du. Gaur egun, Nerkizaren arabera, energia-gaien dibulgazioko web gunea da, eta dagoeneko eskuragarri dago teilatu partikular batean instalatzeko. 400 eurotik gora, hozkailu bat baino gutxiago, ekipo bat eros daiteke (panel eta inbertsorea), urtean 50 euro aurrezteko aukera emango diguna. Zortzi urtean amortizatuko da, eta ez da dirulaguntzarik behar izango eta 25 urteko iraupena izango du”.\nAitor Urresti energia berriztagarrietan espezializatutako industria-ingeniariak eta Euskal Herriko Unibertsitateko (UPV/EHU) irakasleak azaldu duenez, “autokontsumoko egungo araudiarekin”, energia bat neurtzeko kontagailu gehigarria instalatu behar dugu, gero inolako kargurik aplikatzen ez den energia neurtzeko. Kontagailu gehigarri horrek gehi izapide administratiboek instalazio txiki baten azken kostua bikoiztu edo hirukoiztu egiten dute”.\n4. Eta zer egiten dut eguzkirik ez dagoenean?\nEguzkia ez da beti erabilgarri egoten behar denean, eta, horregatik, energia metatzeko sistema bat da irtenbide bat. Eguzki-metaketarako baterien teknologiak ez du aurrera egin panel fotovoltaikoen bezain erritmo ikusgarrian, baina dagoeneko modelo interesgarriak aurki daitezke, adibidez, Tesla enpresa estatubatuarraren Power wall, 5.000 eta 8.000 euro arteko prezioak dituztenak.\n5. Erabil dezaket eguzkia sare elektrikoaren mende egon gabe?\nSareko etxebizitza isolatu batean, eguzki-panelen eta bateriaren konjuntzioak 13.000 euro inguru balio du, eta energia-beharren% 95 eta% 100 artean asetzen du. Une jakin batzuetan itzalita geratzeko arriskurik ez izateko, ekipo elektrogeno bat erabil daiteke, 800 euro inguru kostatzen dena. Jorge Morales industria-ingeniaria eta energia berriztagarrietan aditua da, eta Espainiako sistema elektrikoan aditua.\nBalantze sistema garbia duen eta energiaren egungo prezioa duen herrialde batean sarera konektatutako etxebizitza batean, “zazpi urtean inbertsioa amortizatu egingo genuke, eta gainerako 18 urteetan elektrizitatea doan izango genuke. Hala ere, Espainiak balantze garbia ez duenez, 15 bat urtetan amortizatuko litzateke, eta horregatik jendea ez da animatzen”, aitortu du Moralesek.\n6. Hain merkea bada, zergatik ez da orokortu eguzki-autokontsumoa?\nJulio Cárabe CIEMAT (Energia, Ingurumen eta Teknologia Ikerketa Zentroa) erakundeko Eguzki Energia Fotovoltaikoaren Unitateko ikertzailea da, eta duela hiru hamarkadatik hona sistema fotovoltaikoetan aditua da. Hau dio: “eguzki-energia fotovoltaikoaren egungo kostua 5 eta 10 zentimo artekoa da kilowatt orduko (Kwh), eta enpresa banatzaileek 14 zentimo inguru Kwh bakoitzeko. Espainiako supermerkatuetan eguzki-plakarik ikusten ez badugu, legeriak zigortzen duelako da. Oso teknologia erraza da, oso mantentze-lan baxua du, KW gutxi batzuetatik erabiltzaileak behar dueneraino zabaldu daiteke eta demokratikoa da”.\nBeraz, praktikan, eguzkiaren autokontsumoa ez da soilik teknologiaren kostuaren mende, murriztuz doan elektrizitatearen eta elektrizitatearen mende dago, eta, gainera, Espainiako araudia ere betetzen du. Hori da, hain zuzen ere, Pedro Gómez Romero Nanozientziako eta Nanoteknologiako Kataluniako Institutuko irakaslea (ICN2). Alde horretatik, Energiaren Nazioarteko Agentziako Gaëtan Massonek (AIE) ziurtatu zuen 2015eko Eguzki Foroan eguzki-energia fotovoltaikoari buruzko Espainiako legeria “munduko erregresiorik handiena” zela.\nautokontsumo eguzki-energia Elektrizitatea fotovoltaica-eu


Intzako bikoteek ahazteko moduko jardunaldia izan dute - Lasarte-oria - Txintxarri.eus\nIntzako bikoteek ahazteko moduko jardunaldia izan dute\nTxintxarri Aldizkaria 2021-11-10 12:15\nHaritza Diaz de Gereñuk eta Pedro Eloseguik ezin izan dute Añola Mendi geratu.\nIntza Pilota Elkarte-ko bikoteek ez zuten asteburu erraza izan. Jubenilek zein kadeteek sekulako egurra jaso zuten euren partidetan, biek 22-5 galdu zuten\nMichelin Kirol Guneko pilotalekuan 2. Mailako Jubenilen Intza-Aloña Mendi norgehiagoka izan zen. Haritza Diaz de Gereñuk eta Pedro Eloseguik ez zuen aukerarik izan Aloña Mendiren aurka. Oñatiarrak nagusi izan ziren hasieratik.\nKadete mailan, partida zaila aurreikusi zuten Intzako kideek. Hala ere, Beñat Olazabalek eta Xuban Urdalletak LAPKE-ri aurre egiten saiatu ziren. Ahaleginak, ordea, ez zuen saririk izan eta merezi ez zuten emaitzarekin joan ziren etxera.\n3. Mailako Nagusien bikoteak atsedena izan zuen eta etenaldi txikia lehen faseko azken jardunaldia prestatzeko baliagarria izan dute pilotariek. Neurketa azaroaren 13an, larunbatarekin jokatuko da eta Hernani 1 izango du aurrez aurre. Garaipena eskuratuz gero, txapelketan aurrera egingo du Intzako bikoteak multzoko buru bezala eta lehen fasean partidarik galdu gabe.


OLIBA OLIOAREN ETA JATEKO OLIBAREN MERKATUEI BURUZKO INFORMAZIOA, 2007ko azaroaren 30ean\nOLIBA OLIOA (2007/08 kanpaina)\nEKOIZPENA: Olioaren ekoizpena azaroan 81.400 tonakoa izatera iritsi da, hau da, aurreko kanpainakoa baino % 27,4 handiagoa eta azken lau kanpainetako batez bestekoa baino % 9,4 handiagoa. Datu hori urteko sasoi honetako altuena da, markak hautsi zituen 2003/04 kanpainaren atzetik. Gainera, zonalde askotan urrian hasi ziren xehatzen. Kopuru hori 437.112 tona oliba xehatzetik lortu da eta ateratako batez besteko etekina % 18,6koa izan da, azken kanpainak garai hauetan zituena baino bi puntu gehiagokoa.\nINPORTAZIOAK: 5.000 tona inportatu dira, azaroko datuak behin-behinekoak direla kontuan hartuta; aurreko kanpainan baino % 73,3 gutxiago eta azken lau kanpainetako batez bestekoa baino % 41,7 gutxiago.\nMERKATURATZEA: Guztira 116.800 tona merkaturatu dira (ageriko barne-merkatua eta esportazioak kontuan hartuta); aurreko kanpainan baino % 15,2 gehiago eta azken lau kanpainetako batez bestekoa baino % 48,9 gehiago.\nESPORTAZIOAK: 60.000 tona esportatu dira, azaroko datuak oraindik behin-behinekoak direla kontuan hartuta; aurreko kanpainan baino % 30,7 gehiago eta azken lau kanpainetako batez bestekoa baino % 54,1 gehiago. Datu horiek aurreko kanpainako joera bera izaten jarraitzen dute.\nAGERIKO BARNE MERKATUA: Azaroaren 30ean, ageriko barne-merkatua 56.800 tonakoa izatera iritsi da; aurreko kanpainan baino % 2,3 gehiago eta azken lau kanpainetako batez besteko baino % 43,8 gehiago.\nIZAKINAK: Olio-errotetan (FPCO barne) dauden olio-izakinen kopurua 109.400 tonakoa da; azken lau kanpainetako batez bestekoa baino % 14 txikiagoa. Instalazio ontziratzaile, findegi eta operadoreen izakinak guztira 86.900 tonakoak dira. Izakinen kopurua guztira 196.300 tonakoa da, aurreko lau kanpainetako batez bestekoa baino % 9,6 txikiagoa.\nJATEKO OLIBA (2007/08 kanpaina)\nJateko olibaren 2007/08 kanpainaren hasieran, irailaren 1ean, 249.300 tona izakin zeuden eraldaketa-lantegietan eta 27.600 oliba-ontziratzaileetan.\nOliba gordinaren sarrera garbiak 436.500 tonakoak izan dira, aurreko kanpainan baino % 9 gehiago; inportazio-kopurua, aldiz, 1.200 tonakoa da; 900 eraldaketa-lantegietan eta 300 ontziratzaileetan.\n119.200 tona merkaturatu dira, 59.100 tona esportatu eta 60.100 tona barne-merkatura bideratu dira.\nOlioa lortzeko 6.800 tona erabili dira eta 4.600 tonako lermak egon dira.\nAzken izakinak, azaroaren 30ean, 684.000 tonakoak dira; 652.700 tona eraldaketa-lantegien esku daude eta 31.300 tona oliba-ontziratzaileen esku.


Euskal karaokerik luzeena - Gipuzkoako Hitza\nEuskal karaokerik luzeena\n2017, urriak 13 Albisteak, gipuzkoa, Gizartea, Kultura 230\nEuskaldunen izaeraren parte garrantzitsuak dira erronka eta kantua. Bi osagai horiek uztartuta, eta euskararekin bat eginda, egitasmo berezia aurkeztu dute Zaldibian: Izan Kantuz herri erronka. Mahai gainean jarrita daukate proposamena, munduko marka lortzeko helburuarekin: “Zaldibian baietz 26 orduz jarraian euskaraz abestu!”. Tokia eta eguna zehaztuta dauzkate jada: Zaldibiako Herri Antzokian, azaroaren 10eko 18:00etatik azaroaren 11ko 20:00etara.\nBelaunaldiz belaunaldi, zortzi dinamizatzailek osatutako taldea ari da antolaketan: Jon Luloaga, Daniel Beloki, Ihintza Regil, Goiatz Gorostiza, Iñigo Etxeberria, Uxue Zumalde, Agustin Mujika Takolo eta Maialen Mendizabal. Garai batean Lasarte-Orian egin ohi zuten euskararen 24 orduko maratoia eredu hartuta garatu dute Izan Kantuz egitasmoa. 24 orduz euskaraz hitz egin beharrean, 26 orduan etengabe ariko dira garai eta era guztietako euskal kantak abesten. Teknikoki bideragarria delako finkatu dute ordu kopuru hori, hasiera eta bukaera orduak egokiak izan daitezen.\nHerri erronka moduan proposatu dute egitasmoa, belaunaldi arteko ekintza parte hartzaile gisa. Izan ere, euskal kantagintza tresna gisa hartuta, belaunaldi desberdinetako “sentimendu eta bizipenak berreskuratzea, trukatzea eta elkartzea”, horiek dira Izan Kantuz egitasmoaren helburuak. Horrekin batera, kantagintzaren bidez euskararen balioa azaleratu nahi dute zaldibiarrek.\nHerritarrek erronka euren egin dezaten egitasmoa gizarteratzen eta ezagutarazten ari dira orain. Lardizabal herri eskolan izanak dira, dagoeneko, eta ziurtatua dute bertako ikasleen, irakasleen eta gurasoen parte hartzea. Haurrek ere garbi daukate, “lortuko dugu!” oihuekin bukatu zutelako aurkezpena.\n400 kantuko zerrenda osatua dute antolatzaileek garai eta belaunaldi desberdineko taldeekin. “Talde, estilo eta garaiaren arabera, oreka bilatu dugu abestietan. Kantu jakin batzuk eskatu dituzte batzuek, eta, behin zerrenda osatuta, karaokeak osatuz joan gara”, zehaztu du Eider Jauregik, komunikazio arduradunak. Karaoke formatuan abestuko dituzte kantuak; hau da, abeslariek aurrean izango dituzte hitzak une oro. Egitarau moduko bat osatuko dute antolatzaileek, eta aurrez zehaztuta egongo da abestien ordutegia.\nAbestia aukeratu eta aurretik izena eman beharra dago erronkan parte hartu ahal izateko. Gehienez, hiru pertsona egon ahal izango dira aldi berean oholtza gainean. “Lotsa uxatzeko nahiz taldea osatzeko laguntza nahi izanez gero, gure dinamizatzaileak prest egongo dira abeslariekin batera kantuan aritzeko”.\nBeste baldintza bat ere bete behar da erronkan parte hartu ahal izateko: abeslarietako bat zaldibiarra izatea. “Ekintza irekia da, eta posible da Zaldibiatik kanpokoek ere kantatzea, baina herritar baten laguntzarekin aritu beharko dute beti”, azaldu du Agustin Mujikak, antolatzaileetako batek. Bertakoak ez direnek antolatzaile taldekoen laguntza izango dute baldintza hori betetzeko. Antolatzaileek aurreratu dutenez, erronka egunean Zaldibian izango dira Gipuzkoako hainbat kantu jira talde. Kantuak entzun eta karaokean trebatu nahi dutenentzat eskuragarri daude abestiak, www.txantxangorria.eus helbidean.\nEuskal kantagintzako milaka abestien sortzaileei nolabait eskerrak ematea ere bada Izan Kantuz erronkaren helburua. “Eta, horregatik, azaroaren 10ean eta 11n herrian izango ditugu gure kantagintzaren ardatz izan diren eta izango diren hainbat abeslari”. Zerrenda osoa jakinarazteko goiz bada ere, antolatzaileek aurreratu dute bertan izango direla Zuriñe Hidalgo, Xabier Saldias, Porrotx, Mikel Markez, Abarlotz, Naroa Gainza eta Axier Gozategi.\nTeknologia berrien laguntzarekin, gainera, munduko edozein txokotatik zuzenean ikusi ahal izango da Izan Kantuz erronka, streaming bidez. Horrez gain, parte hartzaile guztien irudiak www.zaldibia.org atarian ikusi ahal izango dira ondoren.\nGainerako herriei gonbita\nZaldibiarrek handira jo dute hordagoa, eta munduko marka lortuta biribildu nahi dute asteburua. Official Word Record elkarteak ziurtatuko du 26 orduz, etenik gabe, euskaraz abesten aritu direla Zaldibian. Hala ere, zaldibiarrek marka hori ez dute gorde nahi urte luzez. “Ez genuke nahi ekimen eta ideia hau Zaldibian amaitzerik, eta, horregatik, erronkari heltzeko prest dagoen hurrengo herriaren esku utziko dugu Izan Kantuz ekimenaren jatorrizko ikurra, Santi Ormaetxea zaldibiarrak zurez egindakoa”.\n+ Izan Kantuz erronka


kritiken hemeroteka » Zazpi etxe Frantzian\n« Fikzioaren argitan | Begiak eranzten »\nZazpi etxe Frantzian Asier Sarasua / Eibartik, 2012-01-19\nXX. mende hasieran, Leopold II Erregeak gobernatzen duen Belgikak bere menpe dauka Afrikako zati handi bat, Kongo belgikarra. Oihan erdian, lekurik urrunenean, Yangambiko kuartela dago, edozein lekutik urruti dagoen parajea. Bertako soldaduak inguruko basoetako kautxua ustiatzeaz eta errebeldeak kontrolatzeaz arduratzen dira. Yangambin elkartuko dira dozena bat pertsonaia izugarri, abentura-gogoak, patuak eta, batez ere, diru-goseak haraino eramanda. Euren helburuak betetzeko metodorik ankerrenak erabiliko dituzte bertako biztanleak zapaltzeko; eta baita gainontzeko ofizialak gainditzeko ere. Yangambiko oihanak itogarri bihurtu dira bertako twa etniako biztanleentzako, baina ilun suertatuko dira, era berean, zapaltzaileentzat ere.\nKongon gertatutako basakeria da liburu honen muina. Belgikar gudarostearen zapalkuntza eta jarrera. Umore beltzari egindako keinutxo batzuekin. Eta gizakia bere alderdirik ankerrenean aurkeztuz.\nHorixe da Atxagaren azken liburuaren argumentu nagusia. Orain arte idatzi dituen lan guztietatik urrundu da idazlea. Argumentu eta gai aldetik ez ezik, baita kontakizuna harilkatzeko orduan ere. Izan ere, liburuak oso antolaketa lineala eta zuzena du, alderdi guztietatik begiratuta (kronologian, traman, testuaren egituran…), Atxagaren ohiko egitura eta kontatzeko moldetik erabat urruti.\nPertsonaiak primerakoak dira. Esate baterako, Lalande Biran, kapitain poeta, postuko kazikea. Astean behin nerabe beltz bat desloratzen duena; iruzurgile ere badabilena negozio publikoen itzalean. Edo Van Thiegel tenientea, garai batean soldadu ona eta argia izandakoa baina gainbehera doana alkoholismoaren labarretan. Mozkorra, jokalaria, diruzalea, anker gupidagabea… Kongon gertatutako sarraski eta basakerien irudia. Eta, nola ez, Chrysostome Liège, pertsonaia misteriotsua. Liburuko gainerako pertsonaia gehienen kontrapuntua (ez du edaten, ez da andrezalea, ez da istiluetan sartzen…), baina liburuak aurrera egin ahal ikusiko dugu oso gutxi duela heroitik, besteak bezain hotz eta odolgabea dela. Eurekin batera beste dozena erdi pertsonaia aurkeztuko dizkigu Atxagak: twa tribuko Livo, Richardson ofizial zaharra, Donatien, kapitainaren nahi guztiak betetzeko prest dagoen subfizial gangailu eta baldarra…\nLiburuan kontatzen diren gertakizunak erabat asmatuak dira, baina gertakizunen kokapena, bai denboran, bai espazioan, erabat errealak dira. Liburuak daukan barren historikoa benetakoa da. Benetakoa eta izugarria. Izan ere, Kongo Belgikarra Leopoldo II Erregearen esku geratu zen XIX. mende amaieran, eta han gertatutakoak (10.000.000 gizon-emakume erail zituzten) parekotasun gutxi izan dute gizakiaren historian zehar.\nAtxagaren hitzak hartu ditzakegu argibide gisa, argitaletxeari esandakoaren bidez: “Gustatuko litzaidakeena da irakurlea joan dadila liburuan aurrera, abenturetan murgilduta, baina, bat batean bira dezala orria atzera eta pentsatu: zer esan du hemen?”.\nOndorioak ateratzea, errealitatea antzematea, irakurlearen esku lagatzen du oso-osorik. Eta ateratzen dugun ondorioak ez gaitu leku onean uzten, liburuan kontatutakoak ez baitira garai historiko baten edo pertsonaia jakin batzuen aurkako salaketa, gizateria osoaren botere-gosearen, diru-egarriaren, basakeriaren eta etika faltaren adierazle baizik. Horrelakoxeak gara; ontzi horretako kide gara guztiok.


Maiatzaren 6an, Iruñean, minbiziari aurre egiteko ikerketaren aldeko V. Martxa solidarioa egingo da, sailkapenik gabea baina sariduna\nIzena emateko epea zabalik da kirolari eskainitako El Corte Ingléseko solairuan eta https://www.rockthesport.com/es/evento/aeccnavarra2018/ webgunean\nMinbiziaren Aurkako Espainiako Elkartearen (AECC) Nafarroako ordezkaritzaren martxa solidarioak Iruñeko kaleak beteko ditu berriz 2018an, maiatzaren lehenengo igandean, hots, 6an. Bost kilometrokoa izango da, Iruñeko Ziudadelan hasiko da eta Gazteluko plaza izango da helmuga. Asmoa da martxa solidario, herrikoi eta ireki bat egitea, inondik inora podiuma edo denbora-zerrendak dituen lasterketa-lehiaketa bat egitea.\nEdizio berria gaur goizean aurkeztu dute Iruñeko alkate Joseba Asironek eta Nafarroako AECC elkarteko presidente Francisco Arasanzek, eta haiekin batera izan dira Caixabankeko Nafarroako lurralde-zuzendari Ana Diez eta Nafarroako Kutxa Fundazioko presidente Javier Miranda. Ekitaldian izan dira, baita ere, martxa bera eta helmugan antolatzen diren familiendako jarduerak egitea posible egiten duten enpresa babesleak.\nHitzordu honen bitartez eskuratzen diren baliabideak minbiziari buruzko ikerketara bideratzen dira oso-osorik, ikerketa gakoa baita gaixotasun horri aurre egiteko. Nafarroako AECC elkarteko datuen arabera, 200 minbizi mota baino gehiago daude, eta horietako bakoitzak oso bilakaera diferentea dauka gaixoetako bakoitzean; hortaz, horiei aurre egiteko irtenbideek ere askotarikoak izan behar dute. Aurten, Nafarroako AECCk 210.000 eurotik gora bideratuko ditu minbiziari aurre egiteko ikerketara; Nafarroako Kutxa Fundazioak eta La Caixa fundazioak, beren aldetik, 6,4 milioi bideratzen dituzte ikerketara, beren gizarte-ekintzako programen barruan, Nafarroako lau unibertsitate-zentroetan egiten diren proiektuen bidez.\nKorrikalariek edota korrika egitera atera ez baina dortsal bat erosita lagundu nahi duten kolektibo zein pertsona solidarioek gaurtik aurrera eman dezakete izena V. Martxan, kirolei eskainitako El Corte Ingléseko solairuan formulario bat beteta (merkataritza-ordutegian), edo, bestela, zuzenean, esteka honen bidez: https://www.rockthesport.com/es/evento/aeccnavarra2018/. Izena emateko epea martxaren aurreko egunean (maiatzak 5) itxiko da, 14:00etan. Izena emateko 6 euro ordaindu behar dira, zeinak oso-osorik minbiziari aurre egiteko ikerketara bideratuko baitira, dohaintza gisa.\nIruñean, 2018ko apirilaren 10ean\nMaiatzaren 6an, Iruñean, minbiziari aurre egiteko ikerketaren aldeko V. Martxa solidarioa egingo da, sailkapenik gabea baina sariduna (67 Kb)\nMaiatzaren 6an, Iruñean, minbiziari aurre egiteko ikerketaren aldeko V. Martxa solidarioa egingo da, sailkapenik gabea baina sariduna (135.07 Kb)


Eskaerak bidaltzea eta ezeztatzea – michaelsdonostia.com\nMichael ‘s-en erostea erraza eta erosoa da gure on-line dendaren bidez.\nHemendik, zure kreditu- edo zordunketa-txartelarekin egin ahal izango duzu ordainketa (BBVAren ordainketa-pasabidearekin (Redsys)). Saltzaileak ez du eroslearen banku-daturik jasotzen, eta informazio guztia enkriptatuta bidaiatzen du.\nHala ere, nahiago baduzu banku-transferentzia bidez ordaindu, idatzi info@michaelsdonostia.com helbidera eta kontu-zenbaki bat emango dizugu sarrera egiteko.\nIdatzi edozein zalantza edo iruzkin, pozik lagunduko dizugu!\nGure produktu guztiek BEZaren% 21 barne hartzen dute.\nGure eskaera nazionalak (Kanariar Uharteak, Ceuta, Melilla) Correos Express edo Envialia mezularitza-enpresen bidez bidaltzen dira.\nPrestaketa-denbora: 1-3 egun/Bidalketa-denbora: 24-72 ordu\nDesde el momento de confirmación del envío, te facilitaremos un nº de seguimiento para que puedas consultar, en la web de la mensajería correspondiente, el estado de tu envío y estar pendiente de la llegada del paquete.


2019ko ekainaren 26ko herriko kontseiluaren bilkuraren bilduma - Hendaye\nBi mila eta hemeretzigarren urtean, ekainaren 26an, asteazkenarekin, 18:30ean, Herriko Kontseilua bildu da, Kotte ECENARRO jaun auzapezaren lehendakaritzapean.\nBERTARATUAK: ECENARRO j. (auzapeza), KEHRIG COTTENÇON and., TRANCHE j., BUTORI and., IRAZUSTA j., ELIZALDE j., CAZALIS and., POLA LAKE and., ARRUABARRENA j. (auzapezordeak), LEGARDINIER and., (070.2019 zk. deliberamendutik 078.2019 zk.eta 081.2019 zk.ra), CAMACHO SATHICQ and., DAUBAS j., ANSAULT LECUONA and., DURANDEAU j., VESGA SORONDO and., GIANSANTI j., HARAMBOURE and., DIAS j., MOUNIOS ADURRIAGA and., BOURROUILH PAREGE j., CAUBET LECUONA and., FRUCHART j., VARELA and., CAMBLONG j., CEZA and., BERRA j DUHART ETCHENAUSIA and., POUYFAUCON j., ZUBIETA and., BALANZATEGUI j., DESTRUHAUT j.\nBARKATUAK: LEGARDINIER andrea, ahalordea ELIZALDE jaunari emanik 079.2019 eta 080.2019 zk. deliberamenduetarako, TENA ajuna, ahalordea KEHRIG COTTENÇON andreari emanik, IRASSART ESTOMBA andrea, ahalordea ZUBIETA andreari emanik\nI – 2019KO MAIATZAREN 22KO HERRIKO KONTSEILUAREN AKTA ONARTZEA\nAuzapez jaunak 2019ko maiatzaren 22ko bilkuraren bilduma CAZALIS andreari, bilkura idazkari den bezainbatean, irakur dezan galde egin dio. Dokumentua biltzarrak onar dezan eman da bozketara.\nSAFER erakundearen zuzendaritza batzordeak onartu zuen atzo Legarralde jabegoa ustiatuko duten lau laborarien hautua, haietako batek bertan bizitzeko asmoa duelarik.\nBaratzezaintza biologikoa egiten duten bi baratzezain dira, Kintoa zerrien hazkuntza eta hegaztien hazkuntza biologikoa egiten duen hazle bat eta biologikoa ere den garagarnorako garagarra lantzen duen zerealen laborari bat.\nKokagune horretan 3 laborari gazte kokatuko dira berrian eta ustiatze baten sendotzea ere izanen da bertan.\nFLK- CAF eta EALK- CPAM\nEritasun Asurantzako Lehen mailako Kutxaren (EALK- CPAM) Administrazio Kontseiluak onartu du Hendaian harrera bulego finkoa kokatzea. Bulego horrez gain, Familia Laguntza Kutxaren (FLK-CAF) harrera digitala ukanen dute ere erabiltzaileek.\nZerbitzu horiek udazken honetan hasiko dira, behin-behinean Hondarraitzeko posta bulegoa zenaren lokaletan kokaturik, Elorri xuri karrikan. Behin betiko, diruzaintza zenaren lekuan kokatuko dira eta horretarako, Herriak eta EALK-CAPM erakundearen arkitektoak lanak eginen dituzte elkarrekin 2019 eta 2020 urteotan.\n070.2019 – HERRI KONTSEILUAK EMAN AHALMEN ORDEZKARITZAZ AUZAPEZAK HARTU ERABAKIAK\n071.2019 – HONDARTZEN ZAINTZA 2019, 2020 ETA 2021 URTEETARAKO\nHitzarmen bat sinatu dugu SDIS erakundearekin bainatzeak eta ur jarduerak zain ditzan 2019, 2020 eta 2021 urteetan.\nTXOSTENGILEA: Nicole BUTORI and.\n072.2019 – IRANDATZ KOLEGIOARI ESLEITU DIRULAGUNTZA – “RACONTE” PROIEKTUA\nIRANDATZ kolegioa eta Geltoki auzoko lehen mailako eskola elkarlanean ari dira «Raconte» izeneko prebentzio proiektu batean, indarkeria duena gai nagusitzat.\nLan horren bururatzean, bideo bat emanen zaie haurrak hartzen dituzten zentroei, gai horren inguruko prebentzio saioak egin ditzaten.\nIrandatz kolegioari 2 000 euroko dirulaguntza berezia ematea erabaki da, proiektu horren gauzatzean parte hartzeko.\n081.2019 – ERABILERA DIGITALEN PARTEKATZE HITZARMENA EUSKAL HIRIGUNE ELKARGOAN\n2019ko apirilaren 13ko deliberamendu batez, Euskal Hirigune Elkargoak hitzarmen bat egin du La Fibre64 Sindikatu Mistoarekin zerbitzu digitalen programa bat hedatzeko.\nLankidetza alor hori parte hartu nahi duten eta elkargokide diren herriei zabalik da, honako zerbitzu hauek guztiak edo hauetako batzuk egiteko:\nDatuen Babeserako Araudi Nagusiaren arabera aritzea: Datuen Babeserako Araudi Nagusiaren arabera aritzen laguntzea, horretarako LaFibre64 Sindikatu Mistoaren eta kideen artean partekatzen duten datuen babeserako arduradun bat plantan emanez. La Fibre64 Sindikatu Mistoa Herriaren datuen babeserako arduradun izendatua da.\nEskaera publikoa desmaterializatzea: Herriaren eskura erosle profila ematea merkatu publikoen eadministration64.fr plataforman.\nLegezkotasun kontrolerako igorpena desmaterializatzea: Herriaren egintza eta jarioen teletransmisioko hirugarren bat eskura ematea.\nZerbitzu digital horiek urririk balia ditzakete herriek, urtean partekatze hitzarmen baten bidez, deliberamenduari erantsi proiektuak dioen gisan.\nAuzapez jaunari baimena eman zaio dagokion partekatze hitzarmena sinatzeko.\n073.2019 – ACCROISSEMENT D’ACTIVITÉ – BIZI INGURUNEAREN GUNEA\nAldi baterako hargin lanpostu oso bat sortu da 2019ko uztailaren lehenetik hasi eta 2019ko abenduaren 31 bitarte.\n074.2019 – JARDUNAREN AREAGOTZEA – HIRI BIZITZAREN GUNEA – MENDI ZOLAN\nLangile bat kontratatuko da lanaldi murriztuan, 2019ko irailaren lehenetik 2020ko abuztuaren 31 arteko aldirako, Mendi Zolan kultura gunearen komunikazio zereginak bete ditzan.\n075.2019 – IKASKETA KONTRATUA\nBeharra agertu duten zerbitzuetan ikasketa kontratuak baliatzea erabaki da. Baliabide horrek aukera emanen die 16-25 urteen arteko gazteei espezialitate bateko ezagutza teorikoak hartzeko eta kolektibitatearen zerbitzuetan baliatzeko. Ordaina adinaren arabera, prestatu duen diplomaren arabera eta formakuntzaren iraupenaren arabera kalkulatuko da.\n076.2019 – HERRIAREN IRITZIA SAS GURRUCHAGA MARÉE SOZIETATEAK URKULTURA PLANTA BAT ARAUETAN EMAN ETA HEDATZEKO AURKEZTU PROIEKTUARI BURUZ, ICPE HERRI GALDEKETAREN BAREAN\nhautetsiek aldeko iritzia eman diote GURRUCHAGA MARÉE sozietateak angulen biltoki eta haztegia arauetan eman eta kokatzeko aurkeztu duen baimen eskaerari.\n077.2019 – “NERABEEN HONDARTZAKO AISIALDI HARRERA” IREKITZEA ETA TARIFAK – 2019ko UDA\nUtero bezala, hondartzan nerabeentzako harleku bat irekitzea erabaki da, 2019ko uztailaren 9tik abuztuaren 24 arte; gazte bakoitzak hilean 10 € ordaindu beharko ditu.\n078.2019 – EZOHIKO DIRULAGUNTZA – STADE HENDAYAIS ESKUBALOIA\nBandera duten taldea nazio mailako 3ra igo denez, STADE HENDAYAIS HANDBALL elkarteak 2000 euroko dirulaguntza eskatu digu, bidaia gastuak ordaintzen laguntzeko. Hautetsiek elkarte horri dirulaguntza berezi hori ematea erabaki dute.\n079.2019 – TOKIKO HIRIGINTZA PLANAREN BERRIKUSPENA – ADITZE SAIOAREN BILANA ETA EUSKAL HIRIGUNE ELKARGOARI IRITZIA EMATEA PROIEKTUA FINKA DEZAN\n2014ko irailaren 30eko deliberamendu batez, Hendaiako Herriko Etxeak bere Tokiko Hirigintza Planaren berriskuspena erabaki zuen (THP), hirigintza dokumentu hori Hendaiako lurraldearen garapen helburuei erantzuteko gai izan dadin bilakarazteko.\nAntolaketa eta Garapen Iraunkorretako Proiektuaren orientabide nagusien gaineko eztabaida egin zen 2018ko apirilaren 14an Euskal Hirigune Elkargoaren Elkargo Kontseiluan, 2017ko urtarrilaren lehenaz geroztik hark baitu eskumena.\nElkar aditzea bururatu da jadanik eta horren bilana egin behar dugu, Hirigintza Kodearen L.103-6 artikuluak agindu bezala; jendeek THParen proiektuaren gaineko oharrak egiteko aukera ukan du.\nTHP proiektua prest da, aitzinetiko iritzia eman behar zaio Euskal Hirigune Elkargoari, Elkargo Kontseiluak heldu den ekainaren 29an finka dezan.\nHerri Biltzarrari hoanko hau proposatu zaio:\niritzi bat ematea aditze bilanari buruz Euskal Hirigune Elkargoaren Elkargo Kontseiluak onar dezan;\niritzi bat ematea Tokiko Hirigintza Planaren proiektuari buruz, Euskal Hirigune Elkargoak finka dezan.\n7 boz AURKA: BERRA j., DUHART ETCHENAUSIA and., ZUBIETA and., POUYFAUCON j., BALANZATEGUI j., DESTRUHAUT j., IRASSART ESTOMBA and.\n080.2019 – PORTU ALDEKO APARKALEKUEN ETA BIDEEN IZENAK\nPortuko eta harako bideetako hainbat aparkalekuen berrantolaketaren barnean, errazago ezagun ditzagun, honela izenda ditzagun proposatu da:\nWATER SPORTS CENTER enpresaren aitzineko aparkalekua: TRIBORD APARKALEKUA\nTxingudi badiako etorbidearen luzerako aparkalekua, laranjondoen karrikatik sartuz: FLORIDAKO APARKALEKUA\nItsas saltegiaren ondoan eta xaien aitzinean den aparkalekua: LARANJONDOEN APARKALEKUA\nArraun zentroaren eta urpekaritza zentroaren aitzinean dagoen aparkalekua: ABABOR APARKALEKUA\nTxingudi badiako etorbidetik kairaino, itsas zentroari, arraun klubari eta urpekaritza zentroari jarraiki doan bide hetsia: TXINGUDI HIRIBIDEA\nLaranjondoen karrikatik, WATER SPORTS CENTER saltokiari jarraikiz BIDASOA zabaltzaraino doan bide hetsia: LARANJONDOEN HIRIBIDEA.\nGai zerrenda bururatua zenez, auzapez jaunak batzarra eskertu du eta bilkura amaitutzat eman, 21 :00etan.\nHENDAIAN, 2019ko ekainaren 28an\nEuskal Hirigune Elkargoaren lehen lehendakariordea\nPirinio Atlantikoetako Departamendu kontseilari


Deialdiak: Giza Eskubideak eta Sorkuntza Artistikoa\nAzken eguna: 26-06-2020 - Hasierako data: 10-02-2020\nDeitzaile: Gasteizko Udala\nEkainaren 1ean indargabetuta geratuko da epe administratiboen etenaldia, martxoaren 14tik indarrean zegoena (Estatuko Aldizkari Ofizialaren 5240. xedapena, 2020ko maiatzaren 23koa, 145. zk).\nBeraz, egun horretan bertan ekingo zaio diru-laguntzen deialdietarako eta kontratuetarako epeen zenbaketari.\nMontehermoso Kulturuneak eta Gasteizko Udalako Garapenean Laguntzeko Udal Zerbitzuak egiten dute deialdi hau. Hainbat kultura eta/edo arte ekintzen bidez, munduan dagoen giza eskubideen egoeraren gainean, bereziki, Udalarekin harreman egonkor eta jarraitua duten herrietan –bertan giza eskubideak babesteko eta garapenerako proiektuak burutzen dituelako– dagoen egoeraren gainean, gogoeta eta azterketa kritikoa egiteko markoa sortuko duen proiektua hautatzea du xede deialdi honek.\nEra berean, muntatze- eta desmuntatze-lanen ondorio diren beste kostu batzuk era hartu ahal izango ditu bere gain Udalak, edo proiektuan jaso gabeko ekintza edo jarduera osagarriak, gehienez 5.000 euro arte. Montehermoso kulturuneko tresneria teknikoa eta giza baliabideak gehituko zaizkio horri,erabilgarri badaude eta proiekturako egoki badira.\nProiektuen aurkezpena 2020ko ekainaren 26ra arte


Kaixo! Vista Alegre baserria Karrantza Haranean (Bizkaia) dago kokatuta, Euskal Herrian. Esne-behiak ditugu eta 2011tik gure esnea pasteurizatu egiten dugu, baita jogurtak eta esnea egin ere, baserrian horretarako eraikitako gaztandegian. Gure esnearekin baino ez dugu lan egiten eta kalitateari ematen diogu lehentasuna. Baserria abeltzaintza ekologikokoan dago eta gure produktu guztiak ekologikok dira.\nWeb-gune honek esnea zer den, nondik datorren eta abereen elikadura motak esnean, jogurtetan edota gaztetan nola eragin dezakeen jakiteko informazio osoa eskaini nahi die kontsumitzaile guztiei. Informazio osagarria eskaintzen dugu gure energia kontsumoaren inguruan, gure produktuen ontzien inguruan, kudeatzen ditugun larreetako landareen biodibertsitatearen inguruan… Gure helburua da esne, jogurt edo gazta erosketa erosketa informatua izatea. Hurbiletik ikusteko bisitan etortzea ere badago!\nBideo honetan gure lana hobeto ezagutu ahal izango duzue.


Agenda — Turismoa Zumaia\nErakusketa: 'Amalur', Maider Azurmendi\nUrtarrilak 8 - 31 — Oxford aretoa\nNaturaren izaera zaurgarria eta era berean irmoa islatzen du Maider Azurmendik Oxford aretoan kokatu duen eskultura multzoak. Itsas ertzean jasotako egur pusketatik abiatuta lan zeramikoak sortu ditu, ikuslea eskultura garaikidera hurbiltzeko asmoz\nAita Mari zinema urtarrileko asteburuetan\nUrtarrileko asteburuetan, zinema helduentzat. Zineko sarrerak emanaldien aurretik, Aita Marin bertan — Aita Mari zinema\nHelduentzako zine emanaldiak 19:00etan dira. Urtarrilean: 'Madame Curie', 'Nieva en Benidorm', 'El inconveniente', 'El manual de la buena esposa' eta 'Perfumes'. Sarrerak Aita Marin bertan emanaldiaren aurretik\nZinema haurrentzat urtarrileko asteburuetan\nUrtarrileko asteburuetan, zinema haurrentzat. Zineko sarrerak emanaldiaren aurretik, Aita Marin bertan — Aita Mari zinema\nHaurrentzako zinema emanaldiak Aita Marin 16:30ean. Urtarrilean: 'Ninja a cuadros', 'Ipuin herriko berriak', 'Los Croods: una nueva era', 'Rocca cambia el mundo' eta 'Mi amigo Pony'. Sarrerak zineman bertan emanaldiaren aurretik.\n'Lanbroa', Yeregitarren erlojugintzaz dokumentala\nUrtarrilak 21, osteguna, 19:00. Gonbidapenak urtarrilak 16tik Turismo Bulegoan — Aita Mari zinema\nAintzinako erloju astunak, garai batean herriko bizitzaren erdigunean zeudenak. Familia erlojugilea izan dira Yeregitarrak, eta haien istoriak azaltzen du nola industrializazioak mundua eraldatu zuen eta horrekin batera bizitzaren erritmoa ere. Dokumental laburraren proiekzioa euskaraz izango da eta ondoren solasaldia egongo da Xabier A. Yeregi eta Begoña Arruti egileekin\nLiher taldearen kontzertua\nUrtarrilak 22, ostirala, 19:00. Sarrerak aurrez bakarrik, urtarrilaren 16tik Turismo Bulegoan — Zumaienako aretoan\n'Beste Bat!' zikloaren baitan, Liher taldearen kontzertua Zumaienan. Sarrerak 5€, urtarrilaren 16tik aurrera Turismo Bulegoan (943143396)\nAntzerkia haurrentzat: 'Kotondarrak', Anita Maravillas\nUrtarrilak 24, igandea, 12:00. Sarrerak 4€, aurrez bakarrik (Turismo Bulegoan) — Aita Mari antzokia\n[*ERNE, SARRERAK AURREZ BAKARRIK. ANTZERKIETARAKO EZ DA IREKIKO AITA MARIKO TAKILLA] Sorterriko arriskuak atzean utzita, Koton familia hirira abiatuko da bizitza eta aukera berrien bila. Hiriko teilatu, argien eta lantegiko makina eta oihalen artean, amak eta bi alabek abentura berriak eta arrisku ezezagunak biziko dituzte. Baina, oraingoan, ez daude bakarrik eta gogor ekingo diote zoriontsu izateko nahiari.\nAntzerkia: 'Konpromisoa', Txalo produkzioak\nUrtarrilak 30, LARUNBATA, 19:00. Sarrerak aurrez bakarrik (Turismo Bulegoan) — Aita Mari\n[*Erne, SARRERAK AURREZ BAKARRIK, TURISMO BULEGOAN. Antzerkietan takilla itxita] Tomas eta German aspaldiko lagunak dira. Tomas sasi autore bat da eta German, bere lanbidean arrakasta handirik gabeko aktorea. Diru arazoak, aspaldiko sumindurak eta bai ala bai saldu beharreko apartamentu bat; horiei erantsi itxuraz tentel samarra den erosle bat. Korapilatzen joango den joko maltzur honetan nor ote egiazko biktima?\n'Gauekoak', Kukai Dantza\nOtsailak 4, osteguna, 19:00. Sarrerak aurrez bakarrik, urtarrilaren 30etik Turismo Bulegoan — Aita Mari\n'Beste Bat!' zikloaren baitan, 'Gauekoak', Kukai Dantzaren ikuskizuna. Sarrerak 5€, urtarrilaren 30etik aurrera Turismo Bulegoan (943143396)\n'Urolatik barrena', Urval Ensemble\nOtsailak 19, osteguna, 19:00. Sarrerak aurrez bakarrik, otsailaren 13tik Turismo Bulegoan — Aita Mari\n'Beste Bat!' zikloaren baitan, 'Urolatik barrena' ikuskizuna, Urval Ensemble, Gorka Hermosa eta Jon Maiarekin. Sarrerak 5€, otsailaren 13tik aurrera Turismo Bulegoan (943143396)


DONOSTIAKO BILGUNE FEMINISTA: 2010/04\nBADATOZ EMAKUME GAZTEEN TOPAKETAK !!!!\nEgitaraua eta izen ematea: hemen!!\nHANTXE IKUSIKO DUGU ELKAR!\nEmakume bat erail dute Agurainen eta haserre bizian gaude!! Matxismoak hiltzen gaituelako, matxismoarekin bukatu behar dugu!!\nKontzentrazioak OSTEGUNEAN, apirilak 8:\nGasteiz 20’00 Andramari Zurian\nDonostia 19’30 Bulebarrean\nTolosa 19’30 San Frantzisko elizan\nOrereta 19’30 Niessenen\nZarautz 19’00 Udaletxe aurrean\nArrasate 19’00 Plazan\nIruñea 20’00 Udal Plazan\nLizarra 20’00 Baja Nabarran\nAltsasu 19’30 Udaletxe plazan\nBilbo 19’30 Arriagan\nZornotza 19’00 Erreferendum Plazan\nPortugalete 20’00 Metro geltokian\nAzpeitia 19’30 Herriko Plazan\nIrun 19’30 Zabaltza Plazan\nLeitza 20’00 Lopeneko Errotondan\nAlgorta 19’30 Telletxen\nAstelehen gauean Agurainen jazotako erailketa dela eta Emakumeon Mundu Martxako plataformak bihar egingo dituen elkarretaratzeen berri emateko zuzentzen gara zuengana.\nAzken kasu hau ere, nahiz eta komunikabide batzuetan ez den indarkeri sexistatzat hartu, mugimendu feministatik emakumeon kontrako indarkeria kasutzat hartzen dugu. Emakumeon kontra ematen diren eraso guztietan sexismoa inplizituki beti agertzen baita. Hortaz, eraildakoaren emakume izaerak eragina izan duela iruditzen zaigu. Herrizaingo Saila kontuan hartzen ari den hipotesiez gain, hildakoa eta hiltzailearen artean izan zitekeen botere harremana azpimarratu nahi genuke. Emakumeen kontrako indarkeria ez da beti agerikoa. Egiturazkoa den indarkeria da, jendarteak antolatzeko duen eredutik hasi eta gure bizitzako esparru guztietan ematen dena. Patriarkatuak sexuen artean ezartzen dituen botere harremanek ahalbideratzen dute indarkeria sexista eta batzuetan zuzenean ematen da eta besteetan aldiz, zeharka-\nIndarkeria mota hau gure gizartean gertatzen den giza eskubideen urraketa larrienetakoa eta hedatuenetakoa da. Emakume izateagatik jasaten dugun biolentzia oroz ari gara: sexu erasoak, prostituzio behartua, lantokietako sexu-jazarpena, jipoiak eta emakumeon erailketak... Emakumeon aurkako indarkeria patriarkatuaren oinarrian dago, eta honek, gizartean emakumeok jasaten dugun mendekotasuna betikotzeko kontrol mekanismo gisa erabiltzen du biolentzia.\nAste honetako gertakariez gain, Nora gasteiztarrak desagertuta jarraitzen duela gogoratu nahi genuke. Emakume hau Gasteizko asistentzia zerbitzuen laguntza jasotzen ari zela desagertu zen, baina bere desagerpenaren argiketa burutzerako orduan instituzioak utzikerian erortzen ari direlakoan gaude.\nBukatzeko deialdia luzatu nahi diogu jendarteari eta emakume guztiei mobilizazioetan parte hartzeko. EMAKUMEON KONTRAKO INDARKERIARIK EZ!!!\nEUSKAL HERRIKO EMAKUMEON MUNDU MARTXAKO PLATAFORMA: Bizkaiko Emakumeon Asanblada, Bilgune feminista, Andere Bidatz, Hazparneko Emazteek Diote, Bortizkeriaren kontrako protokoloa, PAF, Anezka, Mugarik gabe, Mundu bat, ELA, LAB, STEE-EILAS, ESK, EHNE.


EnzaiBot (eztabaida | ekarpenak)(r)en berrikusketa, ordua: 21:11, 1 apirila 2015\n15 urte bete arte, Haute-Saôneko Gray bere jaioterrian ikasi zuen. Gaztetan, Pierre-Simon Laplace eta Gottfried Wilhelm Leibnizen liburu asko irakurri zituen. Besançonen bere ikasketak jarraitu ondoren, Parisko École Normale Supérieure izeneko goi-mailako ikastetxean onartua izan zen 1821 urtean. 1823 urtean lizentziatura bukatu eta tutore moduan egin zuen lana. 1829 urtean bere doktorego-tesia bukatu zuen mekanika eta astronomiaren gainean. 1834 urtean matematika-katedra lortu zuen Lyongo zientzia-fakultatean. Irakasle gisa urtebete bakarrik iraun zuen, berehala hasi baitzen unibertsitatean bertan administrazio-lanetan. Horrela, 1854-1862 urte bitartean Dijongo Akademia errektorea izan zen. Aldi berean, matematika purua utzi eta ekonomian, historian eta zientziaren filosofian hasi zen lanean. 1862 urtean bizitza publikoa utzi zuen, itsu geratu baitzen; hala ere, lanean jarraitu zuen 1877 urtean zendu zen arte. Bere bizitzan erakutsi zuen izaerak, nerabea eta bakartia baitzen oso, bere liburuetan estilo lehor bat jorratzera eraman bide zuen. Estilo hau izan zen, seguru asko, bere liburuek garai hartan eragin zuten arreta eskasaren arrazoi nagusia.\nOrriaren azken aldaketa: 1 apirila 2015, 21:11.


About: dbpedia-eu:Alexandro_Nevski Goto Sponge NotDistinct Permalink\nAlexandro Nevski, errusieraz Александр Ярославич Невский, Aleksandr Jaroslavitx Nevski (Pereslavl-Zaleski, 1220 inguru - Gorodets, 1263ko azaroaren 14a) Novgorodeko printzea eta gerlaria izan zen, Eliza Ortodoxoan santua izendatua. Garai latzetan suediarren, Teutondar Ordenaren eta tartarren aurka arrakastaz borrokatzeagatik eta Urrezko Horda boteretsuari aurre egiteagatik entzutetsu bilakatu zen. Errusiako Eliza Ortodoxoak 1547an kanonizatu zuen.\nAlexandro Nevski, errusieraz Александр Ярославич Невский, Aleksandr Jaroslavitx Nevski (Pereslavl-Zaleski, 1220 inguru - Gorodets, 1263ko azaroaren 14a) Novgorodeko printzea eta gerlaria izan zen, Eliza Ortodoxoan santua izendatua. Garai latzetan suediarren, Teutondar Ordenaren eta tartarren aurka arrakastaz borrokatzeagatik eta Urrezko Horda boteretsuari aurre egiteagatik entzutetsu bilakatu zen. Alexandro Nevski gazte zelarik (1225), Gengis Khan buru zuten mongoldarrek Errusiako estepako estatuak menderatu zuten. Alexandroren Novgorod hiria mongoldarrengandik salbu geratu bazen ere, mendebaldetik zetozen etsaiei egin behar izan zien aurre. Izan ere, 1237an aita santuak bulda bat plazaratu zuen katolizismoaren aurka matxinatu ziren finlandiarren kontra borrokatzeko eta errusiarrak katoliko bihurtzeko. Honela, Birger Jarl buru zuen armada suediarra osatu zen, eta 1240an Neva ibaian lehorreratu ziren. Uztailaren 15ean Alexandrok suediarrak gainditu zituen ibaian. Hori zela eta, Nevski (Nevakoa) goitizena jaso zuen. Geroago, Orden Teutondarrak Pskov eta Tartu hiriak inbaditu zituen. Alexandrok eraso eta irabazi egin zien Peipus aintzira izoztuan. Inozentzio IV.a aita santuak 1251n bi kardinal bidali zizkion Alexandrori Erromako babesa eskaintzeko, baina buruzagi militarrak arbuiatu zituen. Errusiako Eliza Ortodoxoak 1547an kanonizatu zuen.


Fruta-arbolen zainketari buruzko argibide interesgarriak, atzo, baserritarrendako - Elgeta - Goiena.eus\nFruta-arbolen zainketari buruzko argibide interesgarriak, atzo, baserritarrendako\nLarraitz Zeberio Lekuona 2014-03-07 12:54\nXabi Akixu, atzo, Elgetan.\nNekazaritza kooperatibak deituta baserritarren galderak erantzun zituen, atzo, Xabi Akixu nekazaritza ingeniari arrasatearrak.\nBalorazio positiboa egin dute bai Xabi Akixuk bai Elgetako Nekazaritza kooperatibako kideek. Fruta-arbolen zainketari buruzko argibideak eman zituen kultura etxean nekazaritza ingeniari arrasatearrak, eta gela txiki gelditu zen 30 bat baserritar hurbildu baitziren adituaren azalpenak entzutera.\nAkixuk ez zuen hitzaldietan ohikoa den formatua erabili. Baserritarrei eskatu zien zituzten kezkak eta galderak hasieratik planteatzeko. Galdera guztiekin zerrenda egin zuen arbelean, eta banan-banan erantzun zituen guztiak. Bi ordu pasatxoko saioa izan zen.\nSagarrondoarekin lotutako galderak izan ziren gehienak. Landareen artean zenbateko tartea utzi behar den, zuhaitzari ze forma eta forma hori nola eman behar zaion, espeziearen arabera inausketa noiz egitea komeni den, gaitzen aurrean ze tratamendu erabil daitekeen, tratamendu ekologikoak zeintzuk diren, karea erabiltzea komenigarria den... herriko baserritarrek galdera asko egin zituzten, eta erantzuna eman zien Akixuk.\nArgi dago gaiak interesa pizten duela, eta adituen azalpenak entzuteko interesa badagoela baserritarren partetik.


Nafarroako Gobernuak uholdeek kaltetutako 133 udalerrien zerrenda onartu du, 21 gure lurraldekoak dira - Mendialdea - Erran.eus\nNafarroako Gobernuak uholdeek kaltetutako 133 udalerrien zerrenda onartu du, 21 gure lurraldekoak dira\nTtipi-Ttapa 2022-01-01 09:00\nZiriza kontseilaria Doneztebeko Santiago Uterga zinegotziarekin abenduaren, ur-goraldiek eragindako kalteak egiaztatzeko egindako bisitan.\nHerri hauek denak Nafarroako Gobernuaren dirulaguntzak hartu ahal izanen dituzte eta, dirulaguntzak hartzeaz gain, lurralde-kontribuzioa, Jarduera Ekonomikoen gaineko Zerga (JEZ) eta Eraikuntzen Zerga ordaintzetik salbuetsiak geldituko dira. Nafarroa osoko 133 udalerrietatik 21 gure lurraldekoak dira.\nHonako hauek dira uholdeek kaltetutako udalerrien zerrendan Nafarroako Gobernuak sartu dituenak:\nAbaigar, Allin, Altsasu, Antzin, Andosilla, Anue, Araitz, Arakil, Arantza, Arbizu, Areso, Arguedas, Aribe, Arruazu, Atetz, Auritz, Azagra, Bakaiku, Basaburua, Baztan, Belaskoain, Bera, Berbintzana, Berriobeiti, Berriozar, Bertizarana, Betelu, Buñuel, Burgi, Burlata, Cabanillas, Cadreita, Caparroso, Carcar, Zarrakaztelu, Caseda, Castejon, Oltza Zendea, Ziritza, Cortes, Donamaria, Doneztebe, Etxarri, Elgorriaga, Eratsun, Ergoiena, Erro, Espartza Zaraitzu, Lizarra, Esteribar, Etxalar, Etxarri Aranatz, Etxauri, Ezkabarte, Ezkaroze, Ezkurra, Falces, Fontellas, Funes, Fustiñana, Galoze, Garde, Goizueta, Uharte, Igantzi, Imotz, Irañeta, Irurtzun, Izaba, Ituren, Iturmendi, Itzaltzu, Jaurrieta, Lakuntza, Lantz, Larraga, Larraun, Legaria, Leitza, Lerin, Lesaka, Ledea, Lodosa, Longida, Irunberri, Luzaide, Marcilla, Melida, Mendavia, Mendaza, Mendigorria, Milagro, Miranda Arga, Murieta, Nabaskoze, Otsagabia, Odieta, Oiz, Olaibar, Olazti, Orbaitzeta, Orbara, Orontze, Orotz-Betelu, Iruña, Azkoien, Gares, Ribaforada, Erronkari, San Adrian, Santacara, Sartze, Sartaguda, Sunbilla, Tutera, Uharte Arakil, Ultzama, Urdazubi, Urdiain, Urroz, Urzainki, Uztarroze, Eguesibar, Ollaran, Deierri, Valtierra, Viana, Bidankoze, Villafranca, Atarrabia, Zabaltza, Ziordia eta Zubieta.\nLaguntzak eta salbuespenak\nLurralde Kohesiorako kontseilariak emandako Foru Aginduan jasotzen diren laguntzak Nafarroako pertsona fisiko edo juridikoentzat izanen dira eta laguntza horiekin abenduko euriteek eta uholdeek eragindako kalteak ordaindu eta babesteko balioko dute.\nTestuan jasotakoaren arabera, «kaltetutako herrietako ondasun higiezinen titularrak diren pertsona fisikoek edo juridikoek ez dute 2021eko ekitaldiari dagokion Lurralde Kontribuzioa ordaindu beharrik izanen».\nEra berean, «kaltetutako herrietan jarduera ekonomikoak garatzen dituzten pertsona fisikoek edo juridikoek ez dute 2021eko ekitaldiari dagokion Jarduera Ekonomikoen gaineko Zerga (JEZ) ordaindu beharrik izanen».\nHorrez gain, «kaltetutako herrietan garatutako jarduerak Eraikuntzen, Instalazioen eta Obren gaineko Zerga ordaintzetik libratu ahal izanen dira. Jarduera horietan sartu ahal izanen dira kaltetutako ondasunak berreraikitzeko edo birjartzeko lanak».\nUdalek, gainera, salbuespen horien ondorioz kobratuko ez dituzten zerga-sarreren konpentsazioa jasoko dute, 2021eko Gastuen Aurrekontuko 'Tokiko erakundeentzako konpentsazioa tokiko zergetako hobariengatik' partidaren eta 2022ko, 2023ko eta 2024ko aurrekontuetako partida baliokideen kontura.\nModu berean, Nafarroako Gobernuko arlo ekonomikoak konpromisoa hartu du uholdeek kaltetutako enpresa-eremuko erakundeak eta partikularrak bisitatzeko eta modu aktiboan entzuteko, haien premiei zehatz-mehatz lotzeko, honelako egoeretan lehendik dauden eta ohikoak diren prozedurekin koordinatuta.\nLaguntza hauek eskuratu nahi dituzten pertsona fisikoek edo juridikoek eskaera egin beharko dute dagokien udalean, gehienez ere bi hilabeteko epean, Foru Agindu hau Nafarroako Aldizkari Ofizialean argitaratzen den unetik zenbatzen hasita. Baldintzak eta aurkeztu beharreko dokumentazioa Foru Aginduaren testuan zehaztuta daude.\nAginduan jasotako onura fiskalak aplikatzen dituzten udalerriei dagokienez, konpentsazio-eskaera aurkeztu beharko dute Toki Administrazioaren eta Despopulazioaren Zuzendaritza Nagusian.\nBertze laguntza batzuk\nTokiko Azpiegituren Planaren (TAP) barnean, larrialdietarako lerro bat dago, aurrekontuaren aldetik irekia, herrietako azpiegituren kalteetarako.\nNafarroako Gobernuaren Kontsumo Zerbitzuak herritarrentzako aholkularitza zerbitzua du, ondasunetan izandako kalteen aurrean nola jokatu jakin ahal izateko. Horretaz baliatzeko, deitu 848 42 77 33 telefonora.


Prokuradorea Lorentxa Beyrieren askatasun eskaeraren kontra azaldu da | Euskal Herria | GARA Euskal Herriko egunkaria\n2019 EKA. 22\nProkuradorea Lorentxa Beyrieren askatasun eskaeraren kontra azaldu da\n18 urte daramatza kartzelan Lorentxa Beyriek eta atzo presoaren hirugarren baldintzapeko askatasun eskaera aztertu zuen, Roannen, zigorren aplikaziorako auzitegiak. Bi orduko eztabaidan, prokuradorea preso kanboarrak bere eskaera defendatzeko aurkezturiko argudioen kontra jardun zen. Erabakia uztail amaieran jakinaraziko dute.\nLorentxa Beyrie Baionatik 683 kilometrora, Roanneko espetxean, dago eta bertan egin zuten, atzo goizean, baldintzapeko askatasuna eskuratzeko kanboarrak aurkezturiko eskaeraren inguruko auzi saioa.\n2013an eta 2016an ere bermepean libre ateratzeko eskaera aurkeztu zuen Beyriek. Duela hiru urte aurkeztutakoa errefusatzeko, «berriz delitua egiteko arriskua» zegoela argudiatu zuen prokuradoreak. Hala, 2011. urteaz geroztik ETA erakundeak bere jarduera armatua bertan behera utzi izana ez zuen inondik inora kontuan hartu ministerio publikoko ordezkariak.\nBeyriek aske izateko baldintza guztiak bete arren, besteak beste aldi oro lan eta etxebizitzari buruzko bermeak aurkeztu dituelako, auzitegiak atzera bota ditu orain arte presoaren eskaerak.\nAtzo, zigorren aplikaziorako epaitegiak 2017ko abenduan kanboarraren defentsak aurkezturiko txostena aztertu zuen.\nEspetxean 18 urte daramatzan presoak ez zuen, baina, oraingo auzian ere «jarrera aldaketarik» sumatu, ez behintzat prokuradoreari dagokionez. Saio judiziala amaitutakoan bere amari telefonoz azaldu zionez, bi ordu iraun zuen eztabaidan zehar prokuradoreak behin baino gehiagotan «jarri zituen zalantzan» presoak bere etorkizunari buruz azaldutako asmoak. Janine Beyriek GARAri azaldu zionez, «aurreko prozeduretan gertatu zena ikusita, Lorentxak ez zuen harriduraz hartu prokuradorearen jarrera». Era berean, presoaren amak aitortu zuenez, «alabak epaileek bestelako errespetu bat erakutsi zutela sentitu zuen».\nPresoaren abokatu Bourdonen eta prokuradorearen artean «eztabaida zinez bizia» izan zela nabarmendu zuen Janine Beyriek. Horrez gain, era honetako prozedurek urte luzeetan kartzelan izan diren presoengan «tentsio handia sortzen dutela» adierazi zuen. Hari babesa adierazteko elkarretaratzea egin zuten atzo arratsaldean Kanboko plazan, sostengu komiteak deituta.\nHaranburu, erabakiaren zain\nLorentxa Beyriek aurkezturiko eskaerari buruzko erabakia uztail bukaeran jakinaraziko du epaitegiak. Horren aurretik, uztailaren 5ean, kartzelaldiko 30. urtean sartua den Frederic “Xistor” Haranbururen baldintzapeko askatasun eskaerari buruzko erabakia aditzera emanen du auzitegiak.\nLannemezango espetxean duten preso senpertarrak aurkezturiko bigarren askatasun eskaeraren aurka azaldu zen prokuradorea, iragan maiatzaren 8an egin zen auzi saioan. Aldiz, Okzitaniako kartzelako zuzendariak eskaera babestu zuen.


Soye-en-Septaine - Wikipedia, entziklopedia askea.\nBourges, Crosses, Osmoy, Plaimpied-Givaudins, Saint-Just eta Savigny-en-Septaine\n296 (%49.7) 287 (%48.2)\nSoye-en-Septaine Frantziako udalerri bat da, Cher departamenduan dagoena, Erdialdea-Loira Harana eskualdean. 2013an 590 biztanle zituen.\n2007an Soye-en-Septaine udalerrian erroldatutako biztanleak 565 ziren. Familiak 202 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 87 seme-alabarik gabeko familiak ziren eta 91 seme-alabak dituzten bikoteak ziren.\n2007an 217 etxebizitza zeuden, 211 familiaren etxebizitza nagusia ziren, 1 bigarren erresidentzia bat zen eta 5 hutsik zeuden. 217 etxeak ziren eta 1apartamentu bat zen. 211 etxebizitza nagusietatik 199 bere jabearen bizilekua ziren, 9 alokairuan okupaturik zeuden eta 4 doan lagata zeuden; 2 etxek bi gela zituzten, 11 etxek hiru zituzten, 75 etxek lau zituzten eta 124 etxek bost zituzten. 176 etxek euren parking plaza propioa zuten azpian. 60 etxetan ibilgailu bat zegoen eta 140 etxetan bat baino gehiago zituzten.\nSoye-en-Septaine udalerriko biztanleria-piramidea 2009an .\n2007an lan egiteko adina zuten pertsonak 372 ziren, horien artean 290 aktiboak ziren eta 82 inaktiboak ziren. 290 pertsona aktiboetatik 277 lanean zeuden (148 gizon eta 129 emakume) eta 13 langabezian zeuden (3 gizon eta 10 emakume). 82 pertsona inaktiboetatik 34 erretiraturik zeuden, 36 ikasten zeuden eta 12 "bestelako inaktibo" gisa sailkaturik zeuden.\n2009an Soye-en-Septaine udalerrian 211 unitate fiskal zeuden, 569 pertsonek osaturik. Pertsona bakoitzeko diru-sarrera fiskalaren mediana urteko 21.241 euro zen.\n2007an zeuden 11 komertzioetatik, 2 bestelako produktu industrialen fabrikazioko enpresak ziren, 3 eraikuntza enpresak ziren, 1 garraio enpresa zen, 1 ostalaritza eta jatetxe enpresa zen, 1 finantziazio enpresa zen, 1 higiezinen enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Soye-en-Septaine udalerrian 10 nekazaritza-ustiategi zeuden.\nBNF: 15249600v (data)


Eskola futbolean sexu abusuak jasan zituela salatu du basauriar batek | Geuria\nEskola futbolean sexu abusuak jasan zituela salatu du basauriar batek\nUmetan futbol entrenatzailearengandik sexu jazarpena jasan zuela publikoki salatu du basauriar batek. Egun entrenatzaile izaten jarraitzen du erasotzaileak.\nAzaroaren 19an kontzentrazioa deitu dute Bilbon adin txikikoenganako sexu abusuen kontra // ASI de claro, Youtube\nUmetan futbol entrenatzailearengandik sexu jazarpena jasan zuela publikoki salatu du basauriar batek. “Nire erasotzaileak nire familiarengandik uste ona zuen, eta 8 urtetatik 11 urtetara modu jarraituan nitaz abusatu zuen”, dio basauriarrak: “36 urte ondoren, nire emazteari umetan gertatutakoa kontatu nion eta hurrengo egunean Ertzaintzan salatu zuen eta Garaitzan niretzako laguntza eskatu zuen”.\nGaur egun ongi sentitzen dela adierazten du argitaratutako bideoan: “Badakit nire minak ez duela inoiz ez preskribatuko. Aldiz, nire erasotzaileak egindako delituak preskribatu zuen nik 28 urte nituela. Gainera, gaur egun oraindik ere umeak entrenatzen dihardu”, salatu du.\nAdin txikikoenganako sexu abusuen eta tratu txarren prebentziorako nazioarteko eguna da azaroaren 19an eta egun horretan kontzentrazioa deitu dute Bilboko Arriaga plazan 19:00etan.\n17.200 abusu haurtzaroan\nGaraitza Elkartetik adierazi dutenez, 17.200 umek jasan dituzte edo jasango dituzte sexu abusuak haurtzaroan: 4 nesketatik batek eta 7 mutiletatik batek. “%15ak bakarrik salatzen ditu erasoak eta 10 kasu irekietatik 3 doaz epaiketara. Estatuan 10 kasuetatik 3 zigortzen dituzte eta Euskadin 10etik 1”.\nSailkatuta: Sexu jazarpena, Sexu-abusua, Sexu-erasoa\nSan Migeleko jaietan bi sexu eraso egitea leporatuta adingabe bat Zumarragako zentroan sartu dute\nEskualdeko zenbait erakundek bat egin dute Basauriko sexu abusuen kontrako manifestazioarekin\nLangile batek erredura larriak jasan ditu Basauriko Iramendi taberna zaharreko obretan\nMaite Ibarra EH Bilduko zerrendaburua izango da Arrigorriagako udal hauteskudeetan


Ander Gonzalezek eta Gabriela Uriartek jasoko dute 2020ko Mahasti Jaun saria - Artzape\nUrt 14, 2020\nUrtero bezala, San Anton egunez, txakolin uzta berria aurkeztearekin batera, gastronomiaren, euskal kulturaren eta txakolinaren alde lan egin duten pertsonei edo entitateei omenaldi txiki bat eskainiko zaie. Aurtengoan, ETB2ko A Bocados saioa aurkezten duten Ander Gonzalezek eta Gabriela Uriartek jasoko dute Mahasti Jaun izendapena. Biak donostiarrak dira, eta biek dute, modu batera edo bestera, sukaldaritzarekin lotura.\nAstelehenetik ostiralera, 20:20ean hasita, sukaldean aritzen dira jo eta ke. Bertan, janaria modu osasungarri eta dibertigarrian prestatzen irakasten dute. Aldi berean, bertako produktuei eta horien ezaugarriei buruzko informazioa ere ematen dute. Egunero hainbat elikagai eta osagai erabiliz, plater desberdinak prestatzen dituzte.\nGonzalezek eta Uriartek gastronomiari egindako ekarpena\nAnder Gonzalez Donostiako Astelena 1960 tabernako sutondoan hazia da. Luis Irizar Sukaldaritza Eskolan egin zituen ikasketak, eta 1997an, Euskal Herria kalean, Astelena jatetxea ireki zuen. “Bere helburua kalitate handiko produktuekin eta lehengaiekin egindako janaria eskaintzea da eta izan da”. Horrez gain, Lasala Plaza Hotelean aholkulari gastronomikoa da eta A Bocados telebista saioko sukaldaria.\nGabriela Uriarte, berriz, Nafarroako Unibertsitateko Giza Nutrizioan eta Dietetikan graduatua da. Honek ere, bere egunerokotasunean, lan ugari uztartzen ditu: Sin dieta para siempre liburuaren egilea da, Donostiako GU nutrizio eta dietetika zentroan kalitatezko produktuekin osatutako elikadura osasuntsuaren alde egiten du eta A Bocados programako nutrizionista da.\nAurtengo uztan, 3.400.000 kilo mahats bildu dira eta 3.100.000 botila inguru aterako dira merkatura. Getariako Txakolina Jatorri Deituratik adierazi dutenez, “Klimatologiari dagokionez, urte arraro samarra izan da. Udaberri hotzak loraldiaren gatzatze irregularra ekarri zuen, eta 2018an bezala, honek, ohikoa baino uzta txikiagoa izatea eragin du”. Bestalde, mahatsaren osasuna oso ona izan dela adierazi dute.\nMahats-bilketarako 350 pertsona inguru kontratatzen dira. Mahasti gehienetan eskuz egiten da bilketa, baina denbora laburtzeko helburuarekin, gero eta upategi gehiago mahatsa makinekin biltzeko prestatuak daude.\nGetariako Txakolina merkaturatzen hasi zenetik, aurten beteko dira 30 urte. Lehenagotik ere txakolina egin egiten zen, baina ez zen jatorri deiturarekin saltzen; izan ere, 1989. urtean onartu zuen Eusko Jaurlaritzak izen deitura.\n“Getariako Txakolina Jatorri Deitura errekonozitu zenetik, 30 urte hauetan, produktu bat berreskuratzea, eta era berean, mahastizaintza eta ardogintzaren sektorea profesionalizatzea lortu da. Horrela, Getariako Txakolina, mundu mailan, kalitatezko ardo bezala errekonozitua izatea lortu da” adierazi du Getariako Txakolinak. Egun, Jatorri Deituran, 33 upategi daude inskribatuta.\n2018. urtearekin alderatuz, 2019an salmenta % 4,5a hazi da. Gipuzkoak eta EAEk jarraitzen dute oinarrizko merkatu izaten (%80). Estatu mailan Madrilen eta Bartzelonan saltzen da gehien (%10a), eta gainerako %10a kanpora esportatzen da: AEBetara %65a, Frantziara %10a, Ingalaterrara %5a, Japoniara %5a eta; % 15a beste herrialde batzuetara. Azken urteetan, “herrialde Nordikoetara egiten den esportazioa haundituz doa”.\nSan Antonetako bertso saiorako sarrerak eros daitezke\nAurtengo San Antonetako ere egitarau zabala prestatu dute


Hasiera-data: 2017(e)ko azaroaren 18a\nAmaiera-data: 2017(e)ko azaroaren 25a\nOrdutegia: larunbatak . 9:30-14:00\nIkastaroaren datak: azaroaren 18 eta 25a.\nLan-esparruan ere, IKTak oinarrizko lan-tresna dira. Besteak beste, informazioa bilatzeko, informazioa sailkatzeko eta informazioa lantzeko erabiltzen ditugu, banaka zein elkarlanean. Era berean, IKTek laguntza ezin hobea eskaintzen dute lanaren antolaketa- eta kudeaketa-sistemak aplikatzeko. Baina benetan ezagutzen ditugu teknologiak eskaintzen dizkigun aukera guztiak? Gai gara gure esku ditugun baliabideei etekina ateratzeko? Badakigu nola erabili IKTak gure lana errazteko edota hobetzeko?\nIkastaro honi esker, zure egunerokotasuneko lanak antolatzeko eta kudeatzeko askotariko metodo eta tresnak ezagutu eta praktikan jarriko dituzu. Horrela, pixkanaka, lan-prozedura eraginkorren gakoak barneratzea lortuko duzu, aurrerantzean “ez utzi biharko gaur egin dezakezuna” atsotitza aplikatzeko.\nProduktibitatea hobetzeko prozesuan, lanaren antolaketa eta kudeaketa eraginkorrek betetzen duten funtzioaren garrantzia barneratzea.\nNorberaren lanaren ezaugarriak kontuan izanik, lanaren antolaketa- eta kudeaketa-sistemen ezaugarriak modu kritikoan aztertzea.\nAurreko sistemen teorian oinarrituta, lana modu eraginkorrean antolatzeko eta kudeatzeko lagungarriak diren tresnak eta bestelako zenbait baliabide arakatzea.\nTresnek eskaintzen dituzten aukerak baloratzea, norberaren beharraren arabera.\nLanaren antolaketa eta kudeaketa: lan eraginkorraren eta produktibitatearen gakoa.\nLanaren antolaketa- eta kudeaketa-sistemak: helburuak eta faseak.\nInbox 0 sistema.\nTalde-lanerako metodologiak: Scum eta Agile.\nBeste sistema interesgarri batzuk.\nLana antolatzeko eta kudeatzeko tresnak.\nZerrendak eta oharrak egiteko tresnak.\nPosta elektronikoa modu eraginkorrean erabiltzeko gakoak.\nTalde-lana antolatzeko tresnak.\nElkarlanean aritzeko tresnak.\nIkastaroa aurrez aurreko izaera izango du, momentu oro teoria eta praktika bateratuko ditu eta ikasleen parte-hartzea zein praktika izango dira saioen funtsa.\nHasieran ikastaroaren nondik norakoak azalduko dira eta oinarri kontzeptualak ikus-entzunezko materialen, ahozko azalpen eta adibide zehatzen bidez landuko dira. Bitartean, edukiak ordenagailuetan zuzenean lantzeko praktikak proposatuko dira.\nEra berean, saioetan zehar norberaren iritzi, hausnarketa, esperientzia edota zalantzak ikaskideekin partekatzeko aukera izango dute parte-hartzaileek, taldeari modu eraikitzailean eraginez. Betiere, eduki zehatzak ikasleen behar edo interesen arabera moldatuko dira.\nNorberaren produktibitatea hobetu eta egunerokotasuneko lanean denbora aprobetxatu nahi duen edonori.\nIkastaroaren izaera praktikoa dela eta, ordenagailuak, Internet eta WIFI konexioa beharko dira ikasleek praktikak egin ditzaten. Bi aukera egongo dira: UEUko ordenagailuak erabili edo nork bere ordenagailu eramangarria eramatea eta erabiltzea.\nPraktika gehienak nabigatzailearen bidez egingo dira. Derrigorrezkoa izan ez arren, Firefox hobetsiko da.\nEusko Jaurlaritzak Euskal Autonomia Erkidegoko unibertsitateaz kanpoko irakasleentzako prestakuntza-ikastaro moduan homologatuta. Homologazio kodea: 1768348027.


Caja Españaren azterketa baten arabera, inflazioak gora egiten du ziurgabetasun belikoagatik | Consumer\nCaja Españaren azterketa baten arabera, inflazioak gora egiten du ziurgabetasun belikoagatik\nAzterketaren arabera, 2006ko inflazioa %3,8koa izango da; 2007an, berriz, prezioen hazkunde-aurreikuspena %3,7koa izango da, hamarren bat txikiagoa.\nInflazio-presioak hurrengo hilabeteetan mantenduko dira, petrolioaren prezio altuengatik eta “egungo gerra-ziurgabetasunagatik”, Caja Españaren azken “Lan Merkatuaren eta Inflazioaren Eskualdeko Analisia”-ren ondorioaren arabera.\nAzterlan horren arabera, Espainian 2006an urteko batez besteko inflazioaren tasa% 3,8koa izango da; 2007an, berriz, prezioak% 3,7 igoko dira, hamarren bat txikiagoa.\nCaja Españaren txostenak inflazioaren jatorri “belikoa” dela azpimarratzen du, nazioarteko komunitatea Ipar Koreako proba nuklearrei buruz erreakzionatzen hasi den testuinguru batean; proba horiei buruz Nazio Batuen Erakundeak (NBE) kontrako ebazpena eman du.\n“Litekeena da gaur egungo gerra-ziurgabetasunaren testuingurua berriro goratzea”, Txostenak dio litekeena dela egungo gerra-ziurgabetasunaren testuingurua berriz ere gailentzea, eta azpimarratu du nazioarteko gatazka armatuek ekonomia globalari eragin diezaioketela, bereziki prezioen bilakaerari.\nAzterketan, halaber, autonomia-erkidegoetako prezioen datuak aztertzen dira, “ikuspegi konparatu” batetik.\nEspainiako Kutxak estatuko batez bestekoaren gainetik (% 3,8) Errioxa (% 4,2), Katalunia (% 4), Murtzia eta Gaztela-Mantxa (% 3,9) eta Aragoi (% 3,9) daude.\nGainerako eskualdeetan batez bestekoaren azpitik egongo da inflazio-tasa:% 3,1 Kanarietan eta Extremaduran;% 3,5 Asturiasen eta Nafarroan;% 3,6 Andaluzian, Balearretan eta Euskadin; eta% 3,7 Kantabrian, Galizian, Madrilen eta Gaztela eta Leonen.\nCaja Españaren 2007rako aurreikuspenetan, Murtzia eta Katalunia (% 4), Gaztela Mantxa eta Aragoi (% 3,9) eta Madril, Murtzia eta Errioxa (% 3,8) estatuko batez besteko inflazioaren gainetik egongo dira (% 3,7); Valentziako Erkidegoak eta Euskal Autonomia Erkidegoak, berriz, batez besteko tasa bera izango dute.\nBatezbestekoaren azpitik, Extremadura eta Kanariak daude (% 3); Andaluzia eta Asturias (% 3,5); eta Balear Uharteak, Kantabria, Gaztela eta Leon eta Nafarroa (% 3,6).\nEspainiako Kutxa inceridumbre bélica-eu inflación-eu


Afrikaren Aldeko Taldea osatzen duten erakundeek eta jatorri afrikarreko hainbat elkartek kontinentea hurbilduko diete euskal herritarrei – GAUR DONOSTIA\nAfrikaren Aldeko Taldea osatzen duten erakundeek eta jatorri afrikarreko hainbat elkartek kontinentea hurbilduko diete euskal herritarrei\nMaiatzaren 25a, Afrikako Munduko Eguna\nAfrikaren Nazioarteko Egunean, Afrikaren Aldeko Taldea osatzen duten erakundeek eta jatorri afrikarreko hainbat elkartek kontinentea hurbilduko diete euskal herritarrei.\nKultura- eta hezkuntza-jarduerak egingo dira Bizkaian, Gipuzkoan eta Araban, eta doako topaketa digitalak, besteak beste.\nMaiatzaren 25ean, Afrikaren Mundu Egunean, kultura-, hezkuntza- eta mobilizazio-jarduerak egingo dira Araban, Bizkaian eta Gipuzkoan, Afrikaren Aldeko Taldea osatzen duten GKEek eta jatorri afrikarreko hainbat elkartek sustatuta.\nGasteizen, jatorri afrikarreko migratzaileen elkarteek, maiatzaren 18tik 25era bitartean, hainbat jarduera egingo dituzte, hala nola Judimendi Gizarte Etxean arte-erakusketa bat edo Montehermoso Zentroan zinema afrikarra, besteak beste.\nBilbon, Anesvad Fundazioak, Saharaz hegoaldeko Afrikan Osasun Eskubidearen alde lan egiten duen erakundeak, San Mames argituko du berriz ere, 2019an egin zuen bezala, “Osasuna gelditzen bada, dena gelditzen da” alegatoarekin. Eta, gainera, hilaren 25, 26 eta 27an, Anesvad Sarien VI. edizioaren barruan, doako topaketa digitalak antolatu ditu Osasun globalari buruz hausnartzeko, Elsa Punset filosofoaren eta Rafa Bengoa osasun publikoan adituaren parte-hartzearekin, besteak beste.\nHalaber, Bizkaiko jatorri afrikarreko migratzaileen elkarteek hainbat jarduera egingo dituzte maiatzaren 25ean, 28an eta 29an, hala nola hitzaldiak, tailerrak, artisau-merkatua, zinema eta ipuin kontalariak, besteak beste. La Terminal gunean izango da, Bilboko Zorrotzaurren, Afrika Eguna 2021 harrotasuna lelopean.\nGipuzkoan, TAU Fundazioak, Gipuzkoa ezinbesteko Afrika partzuergoko kide den aldetik (Proclade eta ACPPrekin batera), “Arantzazu Afrikaren topaleku 2021” jardunaldiak antolatzen parte hartuko du aurten ere. Jardunaldi horiek Arantzazuko Gandiaga topagunean (Oñati) izango dira, aurrez aurre eta doan, ekainaren 5ean. Arantzazuko Adiskideak sare sozialak ere hartuko du parte. Bertaratzen direnek solasaldian, zine forumean eta AFROTOPIA argazki erakusketan parte hartu ahal izango dute.\nAfrikaren aldeAfrikaren Nazioarteko EgunaGrupo pro África\nAnterior Entrada anterior: Entidades que integran el Grupo Pro África y diversas agrupaciones de origen africano, acercarán el continente a la ciudadanía vasca\nSiguiente Entrada siguiente: Elkarrekin Donostiak Ekialdeko Barrutirako eraikinak eta etxebizitzak birgaitzeko laguntza-lerro espezifiko bat eskatu dio udal-gobernuari


Parkinsonen gaixotasunaren kontrako kirurgia - Zientzia.eus\nHasiera » Artikuluak » Parkinsonen-gaixotasunaren-kontrako-kirurgia\n2003/03/01 Bilbao, G. | Zarranz, J.J. | Madoz, P. | Villoria, R. | Rodriguez, O. | González, J.C. | Lambarri, I. | Lezcano, E. | Pomposo, I. | Gabiri, J. Iturria: Elhuyar aldizkaria\nHerri garatuetan, medikuntzak arreta handia jarri du zahartzearekin zerikusia duten gaixotasunetan. Parkinsonen gaixotasuna talde horretan dago; gure gizartean gero eta ohikoagoa bihurtzen ari da. Gaixotasun neuronala denez, ez du sendabide sinplerik, baina ebakuntza-gelan tratatzeko aukera dago.\nMarko estereotaktikoa: gaitxotasun neurologikoak dituzten pazienteei ebakuntza egiteko erabiltzen duten tresna neurokirurgikoa.\nJames Parkinson medikuak deskribatu zuen gaixotasunaren koadro klinikoa 1817an. Garai hartan paralisis agitans izenez ezagutzen bazen ere, urte batzuk geroago, Charcot neurologo frantsesak Parkinsonen gaixotasuna izena proposatu zuen; ordutik horrela ezagutzen dugu.\nKoadro klinikoa ezagutzen denetik askotan saiatu izan dira medikuak kirurgia bidez tratatzen. Dena dela, ebakuntza-gelako saioak asko urritu ziren 1968tik aurrera; urte horretan, levodopa, gaixotasunaren aurka izan den botikarik eraginkorrena, eskuragarri bihurtu zuten. Ordutik, gaixorik larrienak bakarrik operatzen dituzte.\nErresonantzia bidez lortutako irudia: behin betiko elektrodoak nukleo subtalamikoan.\nZer gertatzen da gaixoaren garunean? Parkinsonen gaixotasuna, azken batean, burmuinaren eta bizkarrezur-muinaren arteko eremuan zelula batzuk galtzearen ondorioa da, mesentzefaloko substantzia beltzean dauden zelula dopaminergikoak, hain zuzen. Zelula horiek pixkanaka galtzen dira, baina ez dago argi zergatik. Idatzi denaren arabera, faktore genetikoek, inguruak, infekzioek eta beste hainbat faktorek hartzen dute parte prozesu horretan.\nDena dela, ondorioak zein diren ongi aztertu da. Eguneroko mugimenduak kontrolatzen dituen burmuinaren zatian, gongoil basaletan, dopamina-kantitatea txikitu egiten da. Dopamina neurotransmisorea da, hau da, neuronek elkarrekin komunikatzeko erabiltzen duten molekula bat. Beraz, gongoil basaletan dopamina urritzen bada mugimendua ezin da kontrolatu, eta Parkinsonen gaixotasunaren sintoma ezagunak azaleratzen dira.\nNeuronen jarduera neurtzeko osziloskopioa erabiltzen da.\nSintomak nabaritzen hasterako, gaixoak substantzia beltzeko zelulen % 80 galdu du. Hasieran, eskuan trebetasuna galtzen du eta dardara eta besoko minak hasten da nabaritzen. Handik aurrera, sintomak etengabe hazten dira. Gorputz-enborra zurrundu, berezko mugimenduak moteldu, dardara areagotu eta oinez ibiltzea gero eta zailagoa bilakatzen da. Azken urratsetan, alterazio psikiatrikoak, aluzinazioak eta dementzia ere agertzen dira.\nAukeretako bat: kirurgia\nNukleo subtalamikoan jartzen den behin betiko elektrodoa.\nBotikak laguntza handia izan daitezke degenerazio-prozesu horretan. Dena dela, denboraren poderioz, eraginkortasuna galdu eta kaltegarriak izan daitezke. Besteak beste, diskinesiak (erritmo gabeko mugimendu kontrolaezinak), egunean zehar sintomen fluktuazioak eta alterazio psikiatrikoak eragin ditzakete.\nGaur egun, kirurgia oso gaixo daudenekin bakarrik erabiltzen da. Gainera, horien artean, ezin zaie paziente guztiei egin ebakuntza. Muga asko dago, besteak beste, pazientearen adina. Horrez gain, beste gaixotasun larririk duen eta funtzio goren edo kognitiboak osorik dauden hartu behar dira kontuan ebakuntza egin ala ez erabakitzeko. Eta, batez ere, ebakuntzak zenbaterainoko hobekuntza ekarriko dion aztertu behar da kasu bakoitzean; horretarako, test berezi batzuk erabiltzen dira.\nKirurgiaren helburua subtalamoaren gehiegizko jarduera kontrolatzea da. Jarduera hori neuronen arteko zirkuituak desorekatzearen ondorio bat da; hortaz, zertan datza kirurgia? Botiken edo tenperaturaren bidez lesioak eragin edo maiztasun altuez estimulatu egiten da nukleo subtalamikoa. Estimulu horiek Parkinsonen gaixotasunaren sintomak arintzen dituzte. Ebakuntzan, beraz, garunari estimulua etengabe igorriko dion elektrodo bat jartzen zaio gaixoari.\nLehen aldiz arratoietan eta tximinoetan ikusi zuten efektu hori zientzialariek. Geroago, 1993an, talde frantziar batek gizakiengan aplikatu zuen tratamendu bera. Ordutik, kirurgia hori erabili da gaixotasuna tratatzeko, eta ohiko bihurtu da. Baina, nola erabakitzen da noiz, nola eta zein kasutan erabili?\nNukleo subtalamikoa kitzikatzeko erabiltzen den pila. Behin betiko elektrodoari lotuta doa.\nEz dago zalantzarik: kirurgiak abantaila handiak ditu, eta, hala ere, desabantailak ere kontuan hartu behar dira. Berez, ebakuntzak gaixotasunaren sintomak arintzen ditu eta hartu beharreko botika-kantitatea asko murrizten du. Gainera, estimulazioak onura baino kalte gehiago egingo balu, korrontea lotuz eragin kaltegarria desagertuko litzateke.\nEta ebakuntza eginda gaixoak hobera egiten badu, noiz arte iraungo du hobekuntzak? Egia esan, operatzeko metodoa hain berria izanda, oraindik ez dago argi noiz arte iraungo duen kirurgikoki eragindako sintomen hobekuntzak. Literatura medikoan, eskarmentu gehien duten taldeek bost urtez izan dituzte kontrolpean gaixoak, eta, oro har, hobekuntzak bere hartan segitzen duela diote. Hala eta guztiz ere, ziurrenik, beste arlo askotan gertatzen ari den bezala, behin betiko tratamendua, zelulen transplantea edo tratamendu genetikoa izango da. Tratamendu horien bidez, garuna dopamina in situ sortzeko gai izango litzateke.\nGaixoari ikerketa eta analisi asko egiten dizkiote ebakuntzarako prest dagoen jakiteko. Dena dela, ebakuntza egitea erabakitzeak ez du esan nahi probak bukatu direnik. Medikuak subtalamoa zehazki non dagoen jakin behar du, ahalik eta ebaki txikiena egiteko. Horretarako, bi saio egiten dira: lehenik, ebakuntza baino hiruzpalau egun lehenago, burmuineko erresonantzia magnetikoa egiten da; azkenik, ebakuntzaren egunean bertan, marko estereostatikoa lotu eta buruko eskanerra egiten zaio gaixoari. Bi saioek gaixoaren burmuinaren irudi bana ematen dute, eta software konplexu batez batu egiten dira. Irudien 'fusio' horrek subtalamoa zehazki non dagoen jakiteko aukera ematen du, koordenatu cartesiarretan, gainera.\nNeuronen jarduera neurtzen duen aparatua. Trepanatzeko barautsa eta elektrodoa ikusten dira.\nBaina bilaketa-lana ez da bukatu; oraindik, zein neurona-multzotan eragin behar den zehaztu beharra dago, hau da, neuronen aktibitatea neurtu behar da; horretarako, osziloskopio bati lotutako elektrodo batez miatzen da burmuin-zati hori. Behin neurona egokiak identifikatuz gero, elektrodo bera erabiltzen da mikroestimulazioa eragiteko. Fase horretan ezinbestekoa da gaixoa ahalik eta bizkor eta esnatuen egotea, berak emango baitio medikuari beharrezko informazioa; berez eta emandako aginduak betetzearen ondorioz gaixoak sentitzen duenaren arabera, estimulazioak kalterik eragiten duen ala ez jakin dezake medikuak. Arazorik ezean, behin betiko estimulatzeko elektrodoak ordezkatzen du aurrekoa.\nHortik aurrerako segimenduak hogeita lau ordura beste erresonantzia magnetiko bat egitea eskatzen du. Erresonantzia hori sor litezkeen arazoak detektatzeko egiten da, hau da, elektrodoa mugitu den, odolbaturik sortu den eta abar ikusteko. Azkenik, dena ondo gelditu bada, beste ebakuntza bat egiten da elektrodoari korronte elektrikoa emango dion bateria sartzeko. Bateria klabikulapean, mintzazalaren azpiari helduta jartzen da. Korrontearen maiztasuna, potentzia eta pultsu-iraupena finkatutakoan, prozesua amaitutzat jotzen da.\nKlonatutako zelulak parkinsonaren aurka - Zientzia.eus 2018-10-29\nDopamina eta Parkinsonen gaixotasuna - Zientzia.eus 2018-10-29\nParkinson-en gaitzaren kontrako txerri-neuronak - Zientzia.eus 2018-10-29\nPlazeboa: Parkinsonen gaixotasunaren beste sendagaia - Zientzia.eus 2018-10-29\nParkinsonaren oinarrietara - Zientzia.eus 2018-10-29


Hooligan - Wikipedia, entziklopedia askea.\nMoskuko Spartaken jarraitzaileak\nHooliganak kirol bateko, bereziki futbol taldeetako zale amorratuak dira, eta indarkeriazko ekintzak egiten dituzte, beste taldeen jarraitzaileen aurka edo jokalekuaren inguruko ondasunen aurka.\nXX. mendearen hasieran Ingalaterrako langile auzoetan sortu ziren eta Hooligan ezizenarekin egin ziren ezagun. Bigarren Mundu Gerra eta gero, langileen estadioak zirenak klase ertaineko ikusleen gune bilakatu zen, futbolaren komertzializazioaren eta nazioartekotzearen eraginez. Skinhead izeneko jarraitzaile mugimendua jaio zen klaseen baturatik.\nGaur egun, ez dago klaseen arteko bereizketa eta desberdintasun handiagoak daude. Hooligan gehienak gizonezkoak dira, 18-30 urte artekoak. Nagusiagoak ere badaude, egunerokotasuna hausteko indarkeria erabiltzen dutenak. Gaztarotik eskura dagoen kirola delako, futbolak eragin handia du genero-identitatearen eraikuntzan. Horrela, gizontasun hegemonikoaren nagusitasuna erakusteko aukera bilakatzen da futbola.\n↑ a b «ZER-NOLAKOAK DIRA?», Berria, 2014-12-07


Egunon eta ondo etorriak!\nBiztu dagigun Abendualdiko hirugarren kandela. Jesusek, bere argiz argitzen gaitu.\nGero otoitz hau egin\nJauna, lotatik itzartu gaizuz, gure gizartearen erdian zure lekuko izan gaitezan. Zuzentasunaren, askatasunaren eta bakearen alde jokatuz, zure etorrerea erreztu daigula.\n· Anaitasuna sortuz bizitzen laguntzen deuskuzu: ERRUKI, JAUNA\nZerua sinbolo bat da: goian, behean edo geure sakon-sakonean izatea sinbolizatzen dauena San Agustinek esan eban lez: “Jainkoa gugandik hurbilago dago gu geu baino”.\nGaur sehaskaren ondoan izarra jartzen dogu. Guretzat izan daitela Jesusen bidea ikusteko eta bere bidetik jarraitzeko argia.\nZerua bera hain da sakona\npentsamentu iturri de\nBegiek itxiz jarri ezkero\nizar artera begire\nGure barrua zabaltzen dogu\nfededun mundu haundire\nHolan sinesmen eta ametsak\negi bihurtuten dire.\nDespiértanos, Señor, de nuestro letargo y ayúdanos a que nuestra presencia en medio de la sociedad sea un signo de que Tú estás viniendo a nosotros, cuando hacemos posible que la justicia, la libertad y la paz sean las características de la vida ciudadana.